Hildako Bizidunen Gaua: estrategia jokoa euskaraz Sustatu.eus - Teknologia albisteak\nHildako Bizidunen Gaua: estrategia jokoa euskaraz\n2020-06-20 : 10:55\nHildako Bizidunen Gaua karta bidezko euskarazko estrategia jokoa da. Space Hulk: Death Angel” mahai jokoan oinarritua dago, 1 eta 6 lagun artean jolas daitezke (hau da, bakarrik ere jolasten ahal da). Jolasa hura bezala Manchester hirian 1984an kokatua dago, baina arauak eta moldeak aldatuta daude.\nDokumentu honetan jokoaren instrukzioak daude euskaraz, eta baita karta bakoitzaren aurrealdea eta atzealdea, inprimatu eta jolastu ahal izateko. Araudia behar da jokatzeko, eraso eta defentsarako dadoa, eta 142 karta; horien artean:\n18 Ekintza karta\n30 Gertaera karta\n40 Espektro karta\n24 Lokalizazio karta\n12 Lagun karta\n8 Toki karta\n2 Munstro eta Mehatxu karta\n2 Erreferentzia karta\n6 Hiri-tribu karta\nHemen instrukzio grafiko batzuk, nola inprimatu eta tolestu kartak. Laguntza gehiagorako, jokoaren sortzaileek lagun zaitzekete Twitterretik, @hildakobizidun1 kontua sortu baitute.\nNor dira joko euskaratu honen atzean daudenak? ba agertu dira pare bat hedaibidetan, Argian edo Euskalerria Irratian, baina ez dute detaile askorik ematen beraien identitate ilunaz... Hori bai, musika egiten ere badakite, kantua sortu baitiote jokoari!


Zeintzuk dira gaurtik aurrera kontuan izan beharreko neurriak? - Aia orio - Karkara.eus\nZeintzuk dira gaurtik aurrera kontuan izan beharreko neurriak?\nAndoni Elduaien 2021-01-13 10:23\nGaurtik otsailaren lehen egunera bitartean indarrean dira Eusko Jaurlaritzak Araba, Bizkai eta Gipuzkoarako hartu dituen neurriak. Astelehenean elkartu zen LABIren aholku batzordea, eta han ezarritako neurriak zein diren jakinarazi zuten atzo, asteartea, Euskal Herriko Agintaritzaren Aldizkarian. Hona hemen zer egin daitekeen eta zer ez argitzeko galdera-erantzunak.\nOriotik edo Aiatik ateratzerik ba al daukat?\nOraingoz, bai, azken hamalau eguneko intzidentzia tasa 100.000 biztanleko 500 positibo baino txikiagoa den bitartean. Tasa 500 positibotik gorakoa bada, ordea, debekatuta egongo da norberaren herritik ateratzea, baita alboko herrietara joateko ere. Ezinbesteko jarduerak egiteko atera ahal izango da herritik.\nGaur sartuko dira indarrean, eta gutxienez hogei egunez iraungo dute, hau da, otsailaren 1era arte.


Bertso-enkoadratzeak eta botere-tramak\n2019ko apirilaren 23a, asteartea | Ordua Euskal Herrian 10:32:19\nXabi Paya, Patxi Gallego\n100. zenbakia, 2015\nBertsolari aldizkariak bertsoa eta komikia uztartzearen alde egin du azken urteotan. 89. zenbakian ekin zioten Patxi Gallegok eta Xabi Payak Nork liburuaren lehen orriak argitaratzeari, Hamar bertsolaritxo izenburupean. Amu izan ziren horiek, 100. zenbakian Nork osorik argitaratzeko.\nKomikian ohikoak diren bide zenbait uztartu dituzte lan honetan: ukronia, detektibe-istorioa eta parodia. Bada ukronia ttiki bat, 2013ko Bertsolari Txapelketa Nagusian abiatzen delako trama, baina, fikzioaren jolasari ekiteko: izan ere, Andoni Egaña irudikatzen dute txapeldun 2013an. Are gehiago, agurra egitera doala, txapelketan bertan hil egiten dute Egaña. Hor abiatzen da detektibeen jarduna, eta baita parodia ere.\nParodia horren lehen urratsa, detektibeen profila da: ez dago detektibe bakarra, ohikoa denez, detektibe-taldea baizik: Bertsokop, bertso-eremuko teknologia-saioei keinu egiten diona; Amaia Ezpeldoi, Itxaro Bordaren nobeletako detektibe errurala (komikian idazlearen alter ego gisa irudikatua); Jesika Fletxeberria, kultura popularreko detektibea gogora dakarrena; eta Amezketako aguazila, Fernando Amezketarra marrazki bizidunetako pertsonaia. Detektibeen hautuan islatzen den moduan, umorea sortzeko testuartekotasunarekin egiten dute jolas; bertso-munduko pertsona ezagunen ondoan, kultura bisualean ezaguna den jendea irudikatu dute (politikariak, sukaldariak, musikariak, aurkezleak…), eta baita uneren batean komiki-pertsonaiak ere (Gartxot, Ipurbeltz, Punki, Xabiertxo, Xabinaitor, Zakilixut...). Bikain asmatu dute imajinario kolektiboan erroturiko kultura bisuala identifikatzen, eta Patxi Gallegok beste behin aurpegierak zein gorpuzkerak irudikatzeko trebetasuna erakutsi du.\nXabi Payaren ekarpena funtsezkoa izan da, bai komikian bertsoak tartekatzeko, bai bertso-munduaren joerak, ohiturak zein jarrerak parodiatzeko ere. Gaiari dagokionez, bertsolaritzaren eta kulturgintzaren botere-jokoak, autoritate-talkak eta lehiak dira nagusi. Bide horretatik, besteren artean, bertsolaritzan jada esplizitu egin diren kezka zenbait jorratzen dira: bertsolarien genealogiak, genero-gatazkak eta lurralde-ordezkaritzak. Nolanahi ere, genero-gatazkak bertsolari jakinetan gorpuzten ditu (gorpuztasunaren irudikatze sexistaren bat ere agertuz); eta lurraldetasunaren inguruko gogoetak, aldiz, ez dira bertsolari jakinetan gorpuzten, estalkipean irudikatzen direlako herrialde-ordezkariak.\nTestuartekotasunak testuartekotasun, tentsio narratiboari eusten dio komikiak: batetik, tramaren bilakaeran, ikerketaren inguruko informazioa ongi dosifikatu delako (eta bigarren mailako tramak ere ederki josi direlako); bestetik, tipografia-hautuei, enkoadratze anitzei eta komiki-joskera aberatsari esker, erritmo bisualari ere ezin hobeto eutsi diolako narrazioak.


Triku Festaren III. edizioa ostegunean hasiko da - Uztarria (Azpeitia)\n2003ko ira. 15a, 18:09\nUrrestillako eta Zubi Zaharreko taldeek antolatu dute aurten ere Triku Festa, Udalaren dirulaguntzarekin. Ostegunetik igandera 15 taldek joko dute herriko zenbait tabernetan. Musika jaialdi hau egiten den hirugarren aldia da, honako hau. Triku Festa izena iaz hartu bazuen ere 2001ean ere izan zen musika jaialdia, herrian. Hirugarren edizio honekin festaren egonkortzea etorriko den ustea dute antolatzaileek.\nGainera, taldeetako kide ez direnek ere musika sormenean parte hartzeko aukera izango dute, aurten. Larunbatean, perkusioa joko dute zenbait lagunek, eta begira dagoen baten batek ere jo nahiko balu aukera emango diote.\nUrretxun ba omen da Zubi Zahar eta Urrestillako taldeen antzeko talderen bat. Haiengana jo dute egitaraua betetzeko taldeak bilatzeko. Normalean, antolatzaileek ezagutzen dituzten taldeak ekarri ohi zituzten, orain arte. Aurten, ordea, hango talde berriak ekarriko dituzte. Lau talde.\nLau egunetako egitaraua\nLau egunetan egitarau zabala osatu dute, herriko hiru taberna eta San Agustinpean.\n-Irailak 18, osteguna\n-Irailak 19, ostirala\n-Irailak 20, larunbata\nP.A.M. (Puto Amoak Matematikan)\n22:00etan San Agustinpean\n-Irailak 21, igandea\nMikel | 2004-04-21 : 10:04\nOso ondo etortzen da festa hori baina gitarreoa bakarrik egoten da eta eletronika zartu beharko litzateke


Askabide elkarteak Lehendakariaren eskutik jaso du Emakunde Saria, prostituzio eta giza-bazterketa egoeretan dauden emakumeekin egindako lanagatik – AMPEA\nAskabidek ibilbide luzea du, 80ko hamarkadan hasi zena Bilbon, boluntario talde batek auzo batzuetako prostituzioaren errealitateari buruz zuen kezkagatik. Garai hartan egoera hori larriagotu egin zen, emakumeen kolektibo horrek gizarte-estaldura eskasa zuelako eta HIESaren gaixotasuna agertu zelako.\nHarrezkero, hainbat ekintza eta proiektu garatu dira, Euskadiko prostituzioaren ingurunetik datozen emakumeen bizi-kalitatearen alderdi esanguratsuak hobetzeko. Berdintasun-printzipioarekiko konpromisoa eta genero-ikuspegitik egindako lana oso errotuta daude Askabiden, informazioa emakumeen autonomia, berdintasuna eta ahalduntzea sustatzeko esku-hartzearen tresna gisa erabiltzen baitu.\nMiriam Santorcuato Askabideko presidenteak adierazi duenez, «Emakunde saria jasotzeak, Askabidean gure DNAren zati den zerbaiti balioa ematen dio, eta hori da gure lanaren oinarri nagusia: Justizia soziala». Bere hitzaldian azpimarratu duenez, Askabiden «gizonen eta emakumeen arteko desberdintasun egoerak sortzen dituzten faktoreak eta baldintzak ezabatzen lagunduko duten neurriak eta ekintzak garatzen ari dira, prostituzioan aritzen diren emakumeek jasaten duten indarkeriaren prebentzioan arreta berezia jarriz». Santorcuatoren hitzetan, «Askabideren misioa eta izateko arrazoia prostituzioan aritzen diren emakumeen egoera identifikatzea, artatzea, erantzutea eta hobetzea da; izan ere, babesgabetasun handia eta muturreko bazterketa-egoera duen kolektibo bateko kide dira».\nAlbiste osoa Irekia webgunean ikus dezakezu.


Katuak nola zaindu | Aldizkaria | EROSKI CONSUMER\nEtxeko animalia guztien artean, katua da etxebizitza batean bere beharretara egokitzen den habitata aurkitzen duen bakarra.\nEtxeko katuek lasaitasuna maite dute eta gogokoago dute atsedena ekintza baino. Independienteak eta bakartiak dira eta ez txakurrak bezain esigenteak; baina katuek ere badituzte euren beharrak, garbitasun, elikadura eta maitasunezkoak.\nKatu bat adoptatu bezain laster, eramazu albaitariarenera. Bederatzi aste inguru dituenean funtsezkoa da batzuetan hilgarri gerta daitezkeen bi birusen aurkako txertoa ipintzea: katuen enteritisa eta katuaren gripearen aurkakoa. Etxera katua ekarritakoan lehenengo egin behar dena: bere garbiketarako erratilua leku egokian jarri eta animaliare bizigunea finkatzea.\nKaturik gehienek ingurunea ikertu nahi izaten dute lehenbailehen. Lehen asteetan, atea irekitzen den bakoitzean ihesik ez egitea zaindu beharko duzu. Etxe berrira egokitzen denean utzi ahal izango diozu irteten, baina beti zainduta. Jarriozu lepokoa, bere izen eta gainerako datuekin.\nTxakurrak ez bezala, katuak oso zoriontsu bizi daitezke etxetik irten gabe. Ez dezala jostailurik falta izan, denbora eman eta ariketa fisikoa egiteko. Hatzaparka egiteko zerbait utzi bere esku (katuentzako zuhaitzak deitzen direnak). Zure katuaren hazkazalek eta etxeko altzariek asko eskertuko dizute.\nJakinminak heriotzera ere eman dezake katua. Itxita izan itzazu leihoak eta geletako ateak, altzariak eta etxeko tresna elektriko handiak. Erraz apurtzen diren gauzak, ebakitzen duten tresnak, produktu eta landare toxikoak eta janaria katuak ez hartzeko moduan izan behar dira. Ez utzi sukaldeko mahai gainean edo sutegiaren gainean ibiltzen edo likidoren bat irakiten duzunean zure alboan egoten.\nKatuak esigenteak dira janariarekin. Emaizkiozu zure laguntxoari janari osasungarriak eta eduki garbi janariaren eta uraren ontziak garbi eduki. Katu bat baino gehiago baduzu, bakoitzak bere katiluak izatea komeni da.\nKatuek elikadura zaindua behar dute, orekatua eta anitza, poteko janariak, lehorrak eta freskoan, aldi berean izango dituena. Katu nagusien kasuan egunean jatordu bat egitea izaten da egokiena, ahal dela beti ordu berean. Katutxo gazteak egunean 3 edo 4 jatordu beharko ditu.\nHaragijale direnez, egunero behar dute haragia. Ez kendu gantza, txakurrak ez bezala, ez baitu sintetizatzen eta animalia gantza behar baitu. Ez eman txerrikirik eta hegazti-hezurrik. Arrainak prestatua izan behar du beti (lurrunetan egina). Arrain gordinak B bitamina suntsitzen duen sustantzia bat du -tiaminasa-. Ez eman katuari limoiz onduriko jan-hondarrik, limoia pozointsua baita katuentzat. Kontu izan arrain-hezurrekin.\nEz ordezkatu ura esnearekin. Esnea ez da ezinbestekoa katuaren elikaduran eta katu batzuk ez dute ondo digeritzen behi-esnearen laktosa. Katuak gustuko badu eta kalterik egiten ez badio, epela eman, baina sekula ere ez hozkailutik atera berria. Ez eman esne gaingabeturik eta iraupen luzekorik.\nBelarra zuntz-iturri ona da. Gainera, komeni ez zaiona (ile-bolak, adibidez) botatzen lagunduko dio. Zuen katua beti etxe barruan egoten bada, izan dezala mastekatzeko belarren bat. Belar arrunta edo katuentzakoa izan daiteke; ezkaia, salbia edo perrexila bestela.\nBainua salbuespenetan baino ez da erabili behar, katuek izua baitiote urari. Zuen katuak ile luzea badu, egunero orraztea komeni da, ordu berean, jan ondoren ahal bada. Ile motzekoa bada, astean behin eginda nahikoa izaten da.\nKatuak ez dira bidaizale izaten. Bidaian eraman beharra baduzu, otzara berezi bat erabili, gogorra eta ondo aireztatua. Bidai luzeetarako lasaigarri arinen bat ematea komeniko da, albaitariari eskatuta. Katuak garraio publikoan joan behar badu, enpresa garraiatzaileak onartutako kaxa batean eraman beharko duzu. Egun batzuetarako kanpora bazoaz, katua bakarrik utz dezakezu etxean, behar diren neurriak hartuta. Utzi behar adina pentsu lehor eta ur, irauli ezin dituen ontzietan eta bere eginbeharretarako erratilu batzuk ipini, azpiak garbi izan ditzan. Luzarorako alde egin behar baduzu eta familiarteko edo lagunen laguntzarik ez baduzu, eramazu katua egoitza berezi batera, baina erreserba egin aurretik ikusi nolakoa den. Leku garbia eta segurua izan behar du eta katuek elkar ikusi arren, ez dute elkarrekin egon behar.


Partidak - Wikipedia, entziklopedia askea.\nPartidak (gaztelaniaz: Partidas) edo Zazpi Partidak (gaztelaniaz: Siete Partidas) Alfontso X.aren erregealdian (1252-1284) Gaztelako Koroan idatzitako lege-corpusa da, erresumaren nolabaiteko uniformetasun juridikoa lortzeko helburua zuena. Bere jatorrizko izena, Legeen Liburua zen, eta XIV. mende inguruan bere egungo izena hartu zuen, bere sekzioen kopuruagatik.\nLan hau Gaztelak zuzenbidearen historiari utzitako ondare garrantzitsuenetakotzat hartzen da, Hispanoamerikan (XIX. mendera arte) indarraldi zabalena eta luzeena duen lege-corpusaa baita. "Entziklopedia humanistatzat" ere jo izan da, gai filosofikoak, moralak eta teologikoak (alderdi grekolatinokoak) jorratzen baititu, nahiz eta testuak berak obraren izaera legegilea baieztatzen duen; izan ere, hitzaurrean adierazi zenez, nahasmena eta arau-ugaritasuna ikusita eman zuten, eta haiek epaitzeko baino ez.\nAzken aldaketa 11 otsaila 2020(e)an, 20:28(e)tan\nOrriaren azken aldaketa: 11 otsaila 2020, 20:28.


Ambrose Akinmusire tronpeta-jotzailearen kontzertua izango da larunbatean, Gasteizen | El Correo\nZurekinAmbrose Akinmusire tronpeta-jotzailearen kontzertua izango da larunbatean, Gasteizen\nAmbrose Akinmusire tronpeta-jotzailearen kontzertua izango da larunbatean, Gasteizen\nAmbrose Akinmusire tronpeta jotzailea.\nKontzertua Principal Antzokian izango da, 18.00etan\nPAUL PICADO Jueves, 18 julio 2019, 21:11\nAmbrose Akinmusire tronpeta-jotzaile estatubatuarraren kontzertua larunbatean izango da, Gasteizko Principal Antzokian, aurtengo Jazzaldiaren barruan. Kontzertua 18.00etan hasiko da, eta gutxi gorabehera ordubete eta laurdeneko kontzertua izango da. Zuzeneko honetan hari-laukotearekin eta Kokayi rap abeslariarekin arituko da. Sarrera erosi nahi izanez gero, hemen egin daiteke.\nAkinmusire Kaliforniakoa da eta hango Berkeley High School Jazz Ensemble taldeko kidea zen. Orduan, Steve Coleman saxofoi-jotzailea eskolan lantegi bat ematera joan zela, deigarria egin zitzaion eta Five Elements taldeko kide gisa kontratatu zuen, Europatik bira bat emateko. Geroago, Moterey Jazz Festivalen Next Generation Jazz Orchestrako kidea ere izan zen.\n2007. urtean Thelonious Monk Nazioarteko Jazz Lehiaketa eta Carmine Caruso Jazz Tronpetako Nazioarteko Lehiaketa irabazi zituen, munduko jazz lehiaketarik garrantzitsuenetakoak direnak. Urte berean bere lehen lana kaleratu zuen, eta New Yorkera itzuli zen. Han zenbait kontzertutan parte hartu zuen besteak beste Vijay Iyer, Aaron Parks, Esperanza Spalding eta Jason Moran musikariekin batera.\nHandik lau urtetara 'When the Heart Emerges Glistening' lana kaleratu zuen boskote batekin: Walter Smith III saxofoi-jotzailea, Gerald Clayton pianista, Harish Raghavan baxu-jotzailea eta Justin Brown bateria-jotzailea. Harrezkero beste hiru lan kaleratu zituen, eta azkena, iazkoa da, 'Origami Harvest' izenekoa. Lan horrekin arrakasta handia lortu zuen, eta nazioarteko kritikariek urteko lanik onenetako bat gisa hartu dute.\nIaz %25 egin zuten gora lan hitzarmenek Euskadin Golden Apple Quartet taldea 'Golden Gran Selección' ikuskizunarekin etorriko da larunbatean Zigoitira


BELARTZA-2 GELDITU: IRREGUARTASUN ETA ILEGALITATE KRONOLOGIA\nEAE-ko Auzitegi Nagusiaren 291/2019 Epaiak berretsi du Haritzalde Naturzaleen Elkarteak Donostiako Udalaren aurka egindako salaketa. Hirigintza jarduera ilegalei udal obra baimen ilegal baten bitartez babesa eman ziela berretsi egiten da 3 urteren ostean.\nEremuan hasieratik emandako irregulartasun eta ilegaltasun batzuen laburpena soilik atxikitzen dizuegu ondorengo dokumentuan, gertakari hau hau epaitegietara eramatera bultzatu gintuztenak.\n• 2016KO APIRILAren hasiera: Mercadonako obrak hasten dira aitzinako harrobi batean, harrobi honek Donostiako Udaltzaingoak lurzoru kutsatuen izatea salatzen zuten txostenak zituela.\nEgunero dozenaka kamioek isurketa egiten jarraitzen dute zigorgabe eta bitartean VUSA enpresak hondakinen mastekatze jarduera ekonomiko ilegalari ekiten dio eraberean lekuan bertan, airea kutsatzen eta ingurumenari kalteak areagotzen, txikitutako agregakinak enpresakin lotura duten obretan berrerabiltzeko etekin osoz.Jarduera hau ere ofizialki salatzen da eta ezusteki, ez da ez eteten ez zigortzen.\n2016ko maiatzaren hasieran, baimenarik gabeko isurketak 115.000m3, 4 hektarea gorako azalera eta 7 metro altura gehiagoko dimentsioak ditu.\nTalde ekologistak eta bizilagunak, babesgabeturik, prentsaurreko bat egiteko bat egiten dute gertakariak publikoki salatzeko 2016ko maiatzaren 12an.\nSegituan, maiatzaren 12 “ horretan bertan”, udalak <Añ 13.2 belartza Canterako lurren isurketa proiektu> baten jasotze ondoko txoste teknikoa egiten du maiatzaren 13an. Enrique Ramos baina ez ditu apirilaren hasieratik baimenarik gabeko obrak eteten. Ramosek 20 hilabeteko luzapena duen isurketa egin eta bertan mantentzeko obra baimena sinatzen du, epe horren amaiera baino lehen lekua bere berezko egoerara itzuli behar delarik.\nHirigintzako arduradunek salatzaileen aurrean sustatzaileek hilabatez aurrez udalan eskaera sartuta zutela esaten diete, ‘eskaera galdua zela’ erantsiz; ekologista eta bizilagunek, juridikoki aholkua jasota, udal erregistrotik sartutako ezohiko dokumentuaren ‘galtze’ honen susmoa dute. Eskaeraren ‘galtzea’k udaletxearen aurretiko ezezko erabakia sahiestuko luke, enpresari irabazizko jokoa galeraziz.\nEtengabeko salaketen presiopean, korrika eta presaka eman zuen Enrique Ramos Zinegotziak jarduera legalizatzeko udal obra baimena, egun ez zuzenbide ez egintza dudarik gabe legearen kanpoz emandako lizentzia horren ilegaltasuna argi utzi duela auzitegi nagusiko Epaiak. Baimen emate egunean, lizentzia eskasak etzuen:\n- Jardueraren legaltasunaren inguruko beharrezkoa den txosten juridikoa (egotekotan, kontrakoa zatekeen eta lizentzia ezin eman)\n- Baldintza-agiri teknikorik\n- Ez lizeentzia edo baimen zenbakirik\n- Edukia, Lurzoruaren Legearen kontrakoa zen.\nHaritzalde eta Beste hainbeste eragilek administratiboki errekurritu zuten obra baimen ilegal hura, udalak bere ilegaltasuna ukatzen jarraitu zuela, ingurumenaren eta paiaiaren gainean talka izugarria duten jarduerei babesa ematen. Haritzalde Naturzaleen Elkarteak obra baimena errekurritzen du Administrazioaren Aurkako Auzitegian eta Ertzaintzak, delitu susmoa ikustean, Fiskaltzara daramazki gertakariak, egun instrukzioan dihardutenak.\nSustatzaileaudal kontrol tekniko ezaz gailentzen, hondakinak atera eta beste obretan erabilltzen etekin ekonomikoa ateratzen diete: Arbaizeneako urbanizaziora daramazkite, autobía azpiko Astigarragako lursailetara nahiz Orioko partzela pribatu batera. Gertakari hauek udaletxean ezezik Eusko Legebiltzarrean salatu baziren ere (2017/11/3), ez dute ez ikerketa ez zigor espedienterik ireki. Udal arduradunek.\n• 2016ko MAIATZAK 25. Udal arduradunen aurrean Haritzalderen partetik egindako salaketen ondorio, GAOk Mercadonako obren kontratuen lehiaketa publikoa argitaratzen du; urbanizatze lanak eta betelan ilegala bi hilabetez ilegalki gauzatzen ibili dira, beharrezkoa duten parte-hartze publikoa gabe. Gure salaketari ezker, Udaletxeak obra eten egiten du baino enpresak ez du etena betetzen eta udalak ez du zigor espedienterik irekitzen.\n• 2016ko EKAINA.\nUdalak zigor proposamena ateratzen du hasieran emangako jarduera ilegalari <lur mugimendua> kalifikazioa ematen, jardueraren benetako izaera eta kalifikazioarekin zerikusirik gabekoa. Sustatzaileek <isurketa> idatziz eskatuta eta udalak <behin-behineko betelana> baimena emanez. Proposatutako zenbatekoa, lege-hurratsaileekin etorkor, 6.000€-kin burutzen da, ia minimo legala irregularitate guztiak izanda ere. 120.000m3ko betelanean isuriko m3 baokitzeko 20€ isuna da hau. Hatitzaldek alegazio sendoak egiten dizkio zigor proposamen honi, egun oraindik, erantzungabeak.\n• 2016ko URRIAK 31. BELARTZA 2 GELDITU PLATAFORMAK enpresak isurketaren baldintzak neurriz gainditu dituela salatzen du. Udaletxeak maniobra handirik egiterik gabe eta jarduera ilegalaren gainean inongo control eta jarraipen teknikorik egin gabe, obra etete agndua eman behar du.\n• 2017ko ABUZTUAK 02. Aurreko idatziari aurka egiten eta uztailako epea pasata, isurketa kentzetik urrun, sustatzaileek erregistroz sartzen dute lekuan bertan isurketaren mantenimendua eskatzen duen eskaera bat. Pararleloki Donostiaren HAPOko Aldaketaren tramitazioa hasteko dokumentazioa sartzen dute Belartza 2 izeneko makropoligono komerten zial bat egiteko, bere lur balantzean hondakinen isurketako materiala behar izatearen justifikatzen dutelarik. Momentu horretan betelanak aldi baterako obra baimena izaten jarraitzen du, epaitegietan errekurrituta diharduna, legeaz kontrakoa deritzogulako.\n• 2107KO IRAILAK 25. Udal Zuzenbideko Teknikariak isurketa lekuan mantentzeko baimena ematea ezeztatzen du. Naturzale eta bizilagunek udaletxeak baimendutako jardueraren ilegaltasuna salatzen jarraitzen dute\nEbazpenean <ministerio fiskalari bidaliko zaiola horren lekukotasuna dio baldin eta ekintzak desobedientzia delituak direlako arrastorik baldin badu>. Denborak erakutsiko digu desobeditze hori argi, esplizitu eta nabarmena izanda ere, udaletxeak Fiskaltzara eramango eztituela gertakariak.\n• 2018KO OTSAILAK 23. Enpresak legez kanpoko obraren expedienteari alegazioak egiten dizko, Belartza 2rako materialak behar dituztela eta udaletxea errealitate horren jakitun dela esanez, beraiekin kooperatzen baitaude promozio berriaren ordenaketan. Sozietateari ekarriko liokeen galera ekonomiko grabea azpimarratzen dio Udalari.\n• 2018k OTSAILAK 25. Udaletxeak harau hausteagatik zigor espedienteari hasiera ematen dio 4 Anoeta Estadioko zabalera eta 7 metro altuera duen Mercadonako harrobi zaharreko hondakin isurketagatik (kutsaturik daudenaren susmopean).\n• 2018KO OTSAILAK 28. Sustatzaileek berraztertze errekurtso bat egiten diote udal ebazpenari, hondakin isurketa kendu eta lekua berehala lehenagotzera agintzen dien horri.\n• 2018KO MARTXOAK 12. Udaletxeak 4000€ eskaxeko zigor proposamena egiten dio hondakin isurketa ez ateratzearen arau hausketari, nahiz eta paisairen degradazioarekin interes publikoei kaltea eragiten diola onartzen duen. Ez dira ingurumen gainean eragiten diren kalteen baloraziorik egiten nahiz eta hauek objektiboak diren, babestutako fauna duen eta urbide bat zapuztu den lekuan.\n• 2018KO MARTXOAK 13. Udaletxeak Belartza 2 makropoligono komertziala aprobatzeko hiri partzaidetza astebeteko aurrerapenarekin deialdia egiten du eta horretarako Donostiako HAPOren aldaketaren borradore tekniko ulertezina jartzen du bere web-ean. Poriektuak Garberako lurzoru komertzialaren eskeintza laukoizten du eta nahiz eta hiri osoarengan talka eragiten duen proiektua izan, bileraren deialdia Añorgako atari batzuetara mugatzen da 5 egunetako aurreikuspenarekin. Deialdia ez da prentsan argitaratzen eta hiritarrak ez dira honen burutzeaz jakitun; ezta denda txikiko elkarteak ere, Donstiako udalak eraiki nahi duen megaparke komertzial honekin oso kaltetuak diren horiek. Hiri Partaidetzarako bilera ireki honek hiritar nahiz kaltetutako kolektiboen iradokizunak dokumentuaren lanketan sartu ahal izateko jaso ahal izateko prozeduran momentu eta gune bakarra da. Partaidetza Prozesu honen kunplimiendua legez proiektua aprobatu ahal izateko eskatzen da.\nDonostiako hiritarrei zuzendutako bilera ireki horretan bertaratutakoen galderei erantzunez hauxe adierazi zuten sustatzailek: <ez dugu ezeztatuko materialak lekuan ordenazio berrian erabili intenzionaltasunez ahal izateko isuri zirela>, hau da, Belartza 2 makropoligono komertziala eraikitzeko.\nEnrique Ramos, Hirigintza Saileko buru bezala, legeak agintzen duen hondakin isurketa kendu eta lehenagotzeko agindua betetzea eskatu eta legez bete dadin lortu dezake. Bestalde, enpresarako karguarekin dihoan betetze subsidiarioa agindu lezake. Horren gainetik Belartza 2 eraikitzeko sustatzaileekin ari den negoziazioen barne, isurketaren kentzea ezarri lezake negoziazioarekin jarraitu ahal izateko baldintza bezala, bere Hirigintzako Udal Atalak emandako aginduarekin betetzen.\nEra berean, Enrique Ramos ahalmen guztia du hiritarrei irekitako bigarrengo bidezko Partehartze Bilera ireki bat agindu ahal izateko, prozesuan publizitate eza eta dokumentuaren eta prozesuaren hutsune eta urritasunak salatu diren ezkeroztik. Legeak gutxienezko bilera bat eskatzen du, baino ez du galerazten bigarren bat egin dadin edota iradokizunak idatziz aurkeztu daitezen, zinegotziak zentzugabeki kontran mantentzen delarik proposamen hauen aurka. Zinegotziak hiritarrak garaian benetan ordezkatuko balitu eta interas orokorraren aldeko ardura balu, ez dugu inongo zalanzarik hiritarrei zuzenduriko bigarren Partaidetza Bilera antolatuko lukeenik nola hondakin isurketaren berehalako ateratzea aginduko lukeenik ere.\nIsurketaren nahitasunak sustatzaileek berek onartuta, BELARTZA-2 makroparke komertizla (udalarekin elkarlanean idatziata) HAPO aldaketa bitartez egiteko proiektuaren barruan materal horien berariazko erabilpenen barneratzeak, eta isurketaren hustutze eta lehengoratzeari ukoak, argi uzten dute dena.\n§ 2019ko URTARRILA\nIsurketaren zonaldean BELARTZA-2 makroparke komertziala egiteko udal tramitazioa aurrera dihoa lege-urratzaileekin batera, materialak lekutik ateratzera uko egiten diotenak eta etengabeki udal isunak errekurritzen dituztenak denbora luzapen bila, Hasierako Onarpen batek material ilegal horien erabilera legalizatuko bailuke.\n2016 urtetik udal eta Mercadona/Belartza-2 sustatzaileen partetik irreguartasun eta ilegalitateak pilatzen hasi zirenetik, bai Haritzaldek bai Belartza-2 Gelditu Plataformak eztute zalantzarik isurketa ilegala eta harenganako udal permisibitatea, <ekintza burutuen> estrategia delako batean barneraturiko maniobra bat direla,BELARTZA-2 proiektu urbanistikoa burutzeko.\n§ 2019ko EKAINA\nEAE-ko Auzitegi Nagusiak 291/2019 Epaia biartez berretsi egiten du Donostiako Udalaren kontran Haritzaldek egindako salaketa: ez egintza ez zuzenbide zalantzarik gabe onartzen da legearen aurkakoa dela Belartza Goiko isurketa baimendu zuen udal lizentzia, araudian babesik gabekoa.\nEpai horretan bertan ezartzen da ezeztatutako obra baimen ilegalaren ondorioz gertaturiko egoeraren lehengoratzea burutzeko obligazioa ezartzen da.\nPublicado por Belartza-2 gelditu en 4:58


Ezabatutako argazkiak nola berreskuratu Zure Android Telefonoa aurrera? - Berriak Araua\nEzabatutako argazkiak nola berreskuratu Zure Android Telefonoa aurrera?\nGaldu baduzu edo ustekabean argazki ezabatu Android telefonotik?\nNahiko zoritxarreko zure preziatuak argazkiak galtzeko telefonotik da. arazo hau dute aurrean bada, badakigu sufrimenduak.\nPosible balitz zure ezabatu da edo galdu argazkiak berreskuratzeko, litzateke egiten duzun? Denok dakigu duzu litzateke. Beraz, bada horietako bat zara, Orduz post hau zuretzat da. post honetan, eraginkorra modu guztiak ikasteko ezabatutako argazkiak berreskuratzeko Android telefonotik izango duzu.\nDezagun hasteko metodo errazena eta eraginkorrena ekin.\nOhar: Zure ezabatu da argazki berriak gainidatziko bada, orduan ezin izango da posible argazki guztiak behar bezala berreskuratzen. Beraz, hobe da edozein argazki berri den ez hartu edo fitxategi berriak kopiatu telefonora, ezabatzeko istiluak ondoren.\nerabiltzea'dr.fone – berreskuratu (Android Datuen berreskuratzea)’Ezabatutako argazkiak berreskuratzeko Android aurrera:\nEz baduzu, zure denbora alferrik alferrikakoa datuak berreskuratzeko software sorta bat saiatuz nahi. Edo baduzu ziur su modu bat zure argazkiak galdu berreskuratzeko Android telefonotik bila.\npopular erabil dezakezu Android datuak berreskuratzeko software'dr.fone – berreskuratu (Android Datuen berreskuratzea)’. software oso indartsua da. metodo guztien artean ari gara aipatzearren joan, ziurtatu ahal izango dugu metodo hori aukera handienak Zure argazkiak galdu berreskuratu ditu.\nSoftware hau dauka 3 ezberdinak moduak berreskuratu Android telefonoetan argazkiak. software honen ezaugarri onenak eta berezia bat da, nahiz eta hautsita Android telefonoetan ezabatutako argazkiak berreskuratu daiteke. Beraz, hondatutako pantaila bat du edo ukitu ez du funtzionatzen telefonoa badaukazu. software hau erabiliz, fitxategiak berreskuratzeko ditzakezu telefono horretatik gehiegi.\nZuretzat, guztia aurkituko ditugu 3 metodoak hemen xehetasunez.\nBeraz, besterik esan gabe, has gaitezen.\nBerreskuratu ezabatutako argazkiak zuzenean Android telefonotik:\nDeskarga eta instalatu the 'dr.fone – berreskuratu (Android Datuen berreskuratzea)’ Ordenagailuaren software\nLotu zure gailua USB kable batekin PC\nOnartu USB arazketaAndroid telefonoan (egiten bada dagoeneko urrats hau salta da)\nOrain, klik egin ezazu 'Berreskuratu Telefono Datu'goi-ezkerreko pantailaren izkinan aukera\nArgazki bakarrik berreskuratu egingo duzun bezala, check-marka on 'Gallery' eta klik 'Hurrengoa'\nHurrengo leihoan, bai hauta dezakezu 'Ezabatutako fitxategiak dira eskaneatu' edo 'fitxategi guztiak analizatu'(Denbora gehiago baina eraginkorra hartzen du)\nklik 'Hurrengoa' eta eskaneatzen hasiko da\neskaneatu amaitu ondoren, Zure ezabatu da argazki guztiak aurreikusteko azpian jarri ahal duzu 'Gallery' bai aukera ditzakezu banan-banan edo denak batera hartuta hauta dezakezu\nargazki hautatu ondoren berreskuratu nahi duzun, klikatu on 'Berreskuratu' eta irteera karpeta bat non argazki horiek berreskuratu zoazen ezarri. berreskuratze prozesua amaitu ondoren, galdutako irudi horiek karpeta jakin horretan duzu lehenago hautatu aurkituko duzu.\nBerreskuratu kanpoko SD Android Telefonoa txartela galdu argazkiak:\nOhar:Prozesu honek For, SD txartel irakurgailua beharko duzu\nLaunch the 'dr.fone – berreskuratu (Android Datuen berreskuratzea)’ software zure PC\nKlikatu 2. aukera on 'SD txarteleko berreskuratu'\nOrain, behar duzu txertatzeko SD txartela bere irakurleak sartu eta konektatu USB atakanZure ordenagailuaren\nOndoren software zure SD txartela ezagutuko ditu eta klikatu 'Hurrengoa' jarraitu\nAukeratu Bi batetik eskaneatu Edozein modalitate – 'Ezabatutako fitxategiak dira eskaneatu' (azkarragoa baina baliteke behar bezala ez lan) edo 'fitxategi guztiak analizatu' (motelagoa baina eraginkorra)\nEre hauta daitezke 'Mode aurreratua'ez baduzu fitxategiak 'Standard Mode' erabiliz berreskuratu ahal izan. Baina, Denbora asko gehiago bat hartuko du\nZure nahi duzun modua hautatu ondoren, klikatu on 'Hurrengoa' eta eskaneatu hasiko da\nItxaron eskaneatu bukatu ahal izateko. amaitu ondoren, klikatu on 'Gallery' Ezkerreko fitxa batetik berreskuratutako argazki guztien Aurreikuspen ikusteko\nOndoren argazki banaka edo taldeka hauta dezakezu\nNoiz zurea argazkiak berreskuratu guztia hautatu duzula, klikatu on 'Berreskuratu'\nLaster-berri bat helburu karpeta ezartzeko agertuko da. Arakatu eta hautatu zure gustuko helburu karpeta. karpeta horretan, Argazki Besterik berreskuratu duzu aurkituko dituzu\nProzesu hau da argazkiak berreskuratzeko hondatutako Android telefono batetik. Hala ere, Metodo aurreratu bat da. muga bat dauka ordea. Samsung gailu batzuk bateragarria da. Beraz, ez baduzu dute Samsung gailu baten, ez zaizu metodo hau saiatu ahal.\nBerreskuratu hautsi Android telefonoko argazkiak:\nLaunch the 'dr.fone – berreskuratu (Android Datuen berreskuratzea)’ PCan\nKlik azken aukera 'onhautsi Telefono 'Berreskuratu\nOndoren, egin klik 'Gallery' gisa argazki berreskuratu ahal izango duzu zure Android telefonotik\nklik on 'Hasiera' jarraitzeko\nHurrengo leihoan On, aukeratu behar duzu, bai 'Touch ez du funtzionatzen edo ezin telefono sartzeko'eta 'Black hautsi pantaila /'. zure egoeraren arabera hautatu edozein aukeretako bat\nOndoren, aukeratu 'Izena' eta'Model' Zure Samsung gailu\nOndoren Klik on 'Abisua ados nago eta jarraitzeko prest nago'eta egin klik 'Hurrengoa'\nZure eredua mobile arabera, softwarearen metodoa Android telefono hartzeko sartu emango 'Deskarga modua'. pantailan instrukzioa jarraitu\nNoiz ziur telefonoarekin ditu 'Deskarga Mode' sartuko da, konektatu zure PC USB kable bidez eta klikatu 'Hasiera'\nHorren ostean, eskaneatu abiatu\nNoiz eskaneatzea amaitu, Argazki guztia egingo azpian agertzen 'Gallery' fitxa\nKlikatu argazki on berreskuratzea eta sakatu nahi dituzun 'Berreskuratu'\nOndoren hautatu helburu karpeta eta zure berreskuratutako argazki egongo da eskuragarri Oso karpeta horretan\nare Metodo horiek saiatu ondoren, zara oraindik galdu Android gailua argazkiak berreskuratzeko. Beldurra ez! Zuretzat beste metodo ditugu. Goazen.\nAplikazio bat erabiliz, zure Android telefonoan:\nEz dago play denda aplikazio bertan Android ezabatutako argazkiak berreskuratu ahal asko daude. Hala ere, Horietako gehienak muga batzuk etortzen. aplikazio batzuk erabiltzeko, Zure gailua erro beharko duzu. Again, aplikazioak batzuentzat, Aplikazioa erosi behar duzu.\nBeraz, Google Play dendatik argazki berreskuratzeko aplikazioak mordo bat saiatu gara. Hala ere, haien artean, aurkitu dugu aplikazioa batek bakarrik lan egin & arrakasta-tasa onenak ditu. Beraz, Zurekin aplikazio azpiko buruzko xehetasun guztiak goaz.\naplikazioaren izena da 'Photo berreskuratzea'garatzaileei 'Zaporetsua Blueberry PI'. Ea ezabatu argazkiak nola berreskuratzen aplikazio hau erabilita Utzi.\nGauzak behar dituzu:\nThe 'Photo berreskuratzea' aplikazioa\nZure Android Telefonoa gutxienez 70% kobratzen\nUrratsak aplikazioa erabiltzeko:\nJaitsi eta instalatu da 'Photo Recovery'app antzezlan dendatik zure Android telefonoan\nIreki aplikazioa telefonoan eta aplikazio hau eman zure telefono datuen irakurketa ukituta baimena 'Utzi'\nkanpoko SD txarteleko argazkiak berreskuratzeko orduan nahi baduzumarkenkutxa 'Era berreskuratzeko SD txartela?'. Beste baino, hutsik mantentzen tick kutxa\nBadira bi berreskuratzeko metodoa da, lehenengoa azkarragoa da, baina bigarrena motelagoa da, baina lan egiten du, lehen baino hobeto\nyou lehenengoa saiatu Beraz, bada, baina ez dute lortu zure argazkiak itzuli ondoren, bigarren metodoa saiatu behar duzu\nUkitu bai 'Berreskuratzea metodoa 1' edo 'berreskuratzea metodoa 2'hortxe duzu nahiago\nGero, ukitu on 'Hasiera' eta berehala aplikazioa zure ezabatu da argazkiak bilatzen hasiko da\nOndoren eskaneatzen amaitu, ukitu on 'Argazkiak View berreskuratu'eta izeneko karpeta irekiko da 'ALL_RECOVERD_PHOTO' (hau da defaultby aplikazioa garatzaileei ezarritako)\n'ALL_RECOVERD_PHOTO' karpetan dago, Telefonoaren argazki ezabatu guztia aurkituko duzu\nGogoratu denbora asko hartu argazkiak berreskuratzeko metodo honetan izango da, beraz, pazientzia\ndena fina bada, Baliteke metodo hau zuretzat lan. Baina, bada, ez du ez kezkatu batere. beste sistema asko Android telefono ezabatutako argazki berreskuratu behar dugu.\nhirugarrenen aplikazioak erabiliz:\nezabatu argazkiak nola berreskuratzen Android telefonotik doan bilatzen bada. Ondoren, prozesu hau zuretzat da. Hala ere, halaber, ez da bermatzen metodo bat. Beraz, lan egin dezake, edo ez. Zure jaurtiketa hobe da ematen saiatu.\nZure Android Telefonoa\nUSB Android mugikorrak gidari (Zure telefonoa konektatzen ari zara zure PC, lehen aldia bada)\ntxartel irakurgailua (kanpoko SD txarteleko argazkiak berreskuratu nahi badituzu)\nUrratsak metodo hau erabili ahal izateko:\nLotu telefonoa PC USB kable bidez\nTelefonoaren jakinarazpen bar aurrera, hautatu 'USB memoria "\nHorren ostean, Android telefono barruko biltegiratze egingo 'disko aldagarriak' berri bat bezala agertzen\nEzabatutako argazkiak berreskuratzeko kanpoko SD txartela nahi baduzu, SD txartela behar duzu txartel irakurgailua eta konektatu zure ordenagailuaren USB atakan (Urrats hau soilik argazkiak berreskuratzeko kanpoko SD Android Telefonoa txarteleko aplikagarriak)\nOndoren aireratzea 'Recuva' zure PC eta klik softwarea 'Hurrengoa' jarraitu\nari zaren argazkiak berreskuratzeko bezala joan, hautatu 'Pictures' Leiho berriak\nHurrengo pantailan, hautatu 'Zehaztu kokapena In'eta nabigatzen biltegiratze Android Telefonoa diskoan hautatu eta klik 'Hurrengoa' jarraitu\nHurrengo pantailan emango dizu aukera bat 'Gaitu Deep Bilatu'(da bat motelagoa baina eraginkor Eskaneatutakoan). sakona eskaneatzen saiatu nahi izanez gero gai dezakezu check-markatzea kutxa hutsik arabera\nzauden ezarpen guztiak batera OK Orduan bada, klikatu on 'Hasiera' eta eskaneatu berehala hasiko dira\nNoiz eskaneatzen amaitu, Zure berreskuratu argazki guztiak aurreikusteko hurrengo pantailan ere jarri ahal duzu\nEdozein argazki banaka hautatu dezakezu edo dezakezu 'guztiak hautatu' horietako bakoitzak berreskuratzeko. Gogoratu bakarrik 'Green' Koloretako fitxategiak berreskuratu ahal izango dira guztiz\nZure argazkiak hautatu ondoren, klikatu on 'Berreskuratu'\nhonako laster-leiho batetik, Irteerako karpeta non zure argazki berreskuratu egingo ezarri behar duzu. AukeratuBertan argazki berreskuratzeko ari zaren karpeta ez den beste karpeta bat\non berreskuratzeko Klik kokalekua hautatu ondoren 'ADOS' eta berehala fitxategiak zure karpeta hobetsia berreskuratu beharko\nAzkenik, Laster-leiho berria Eragiketa osoa estatistikak erakusteko agertuko da. klik egin dezakezu 'ADOS' prozesua osatzeko\n← Samsung kaleratu du Galaxia Oharra 9 Big Pantaila eta Fortnite With Nokia 8110 4G berrikuspena →


Asteartean izango dira emakumezkoen paleta txapelketako finalerdiak - Zarautz - Zarauzkohitza.eus\nAsteartean izango dira emakumezkoen paleta txapelketako finalerdiak\nZarauzko Hitza 2019-07-12 11:30\nAsteartean nagusitzen diren bi bikoteek ostegunean jokatuko dute Emakumezkoen Frontoi Txikiko XI. Paleta Txapelketako finala.\nIragan asteartean hasi zen Emakumezkoen Frontoi Txikiko XI. Paleta Txapelketa, eta bi jardunaldi jokatuko dituzte dagoeneko. Aurreneko jardunaldian, Idoia Tejedorrek eta Maitane Sarobek osatutako bikotea gailendu zen lehen partidan, eta bigarrenean, Leire Paredes eta Itxaso Etxabe.\nOndorengoak izan ziren lehen jardunaldiko emaitzak, hain zuzen:\nIdoia Tejedor-Maitane Sarobe 30 - 24 Nerea Eizagirre-Miren Lertxundi\nLeire Paredes-Itxaso Etxabe 30 - 28 Garbiñe Tijero-Edurne Osa\nHandik bi egunera izan zen txapelketakop bigarren jardunaldia. Hala, ostegunean ere lau bikote aritu ziren nor baino nor Frontoi Txikin, eta finalerdirako txartela lortu zutenak Maria Arzallus eta Amaia Aizpuru batetik, eta Saioa Iraola eta Maialen Manterola bestetik izan ziren.\nHona hemen bigarren jardunaldiko emaitzak:\nMaria Arzallus-Amaia Aizpuru 30 - 22 Arantza Gorostegi-Amaia Alkorta\nSaioa Iraola-Maialen Manterola 30-14 Edurne Jauregi-Izaro Lopez\nAzken pausoa finalaren aurretik\nHala, txapelketako finalaren atarian gaude dagoeneko. Datorren asteartean, hilak 16, finalerdiak jokatuko dituzte, 18:30ean hasita. Aurreneko partida izango da Tejedor-Sarobe eta Paredes-Etxabe bikoteen artekoa. Jarraian, Arzallus-Aizpuru eta Iraola-Manterola bikoteek neurtuko dituzte indarrak.\nNorgehiagoka horietan nagusitzen diren bikoteek ostegunean, uztailak 18, jokatuko dute finala. Hiru partida prestatu dituzte egun horretarako: lehenengo, emakumeen arteko esku pilota partida berezia izango da; gero, hirugarren eta laugarren postuengatiko lehian murgilduko dira finalerako atarian geratu diren bi bikoteak; eta azkenik, finala izango da.


Droux - Wikipedia, entziklopedia askea.\nDroux (frantsesez eta ofizialki: Droux) Okzitaniako udalerri bat da. Administratiboki Frantziako Vienne Garaia departamenduan dago, Akitania Berria eskualdean. 2013an 418 biztanle zituen.\n46°09′33″N 1°09′09″E / 46.1592°N 1.1525°E / 46.1592; 1.152546°09′33″N 1°09′09″E / 46.1592°N 1.1525°E / 46.1592; 1.1525\nMagnac-Laval, Blanzac, Rancon, Saint-Ouen-sur-Gartempe eta Villefavard\n346 (2019ko urtarrilaren 1a)\n179 (%51.7) 171 (%49.4)\n2007an Droux udalerrian erroldatutako biztanleak 418 ziren. Familiak 188 ziren, horien artean 60 pertsona bakarrekoak ziren (20 bakarrik bizi ziren gizonak eta 40 bakarrik bizi ziren emakumeak), 68 seme-alabarik gabeko familiak ziren, 52 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 325 etxebizitza zeuden, 191 familiaren etxebizitza nagusia ziren, 91 bigarren erresidentzia ziren eta 43 hutsik zeuden. 319 etxeak ziren eta 5 apartamentuak ziren. 191 etxebizitza nagusietatik 168 bere jabearen bizilekua ziren, 14 alokairuan okupaturik zeuden eta 9 doan lagata zeuden; 9 etxek bi gela zituzten, 27 etxek hiru zituzten, 40 etxek lau zituzten eta 115 etxek bost zituzten. 146 etxek euren parking plaza propioa zuten azpian. 82 etxetan ibilgailu bat zegoen eta 81 etxetan bat baino gehiago zituzten.\nDroux udalerriko biztanleria-piramidea 2009an .\n2007an lan egiteko adina zuten pertsonak 245 ziren, horien artean 165 aktiboak ziren eta 80 inaktiboak ziren. 165 pertsona aktiboetatik 148 lanean zeuden (88 gizon eta 60 emakume) eta 17 langabezian zeuden (6 gizon eta 11 emakume). 80 pertsona inaktiboetatik 35 erretiraturik zeuden, 15 ikasten zeuden eta 30 "bestelako inaktibo" gisa sailkaturik zeuden.\n2009an Droux udalerrian 184 unitate fiskal zeuden, 402 pertsonek osaturik. Pertsona bakoitzeko diru-sarrera fiskalaren mediana urteko 15.304 euro zen.\n2007an zeuden 23 komertzioetatik, 2 bestelako produktu industrialen fabrikazioko enpresak ziren, 10 eraikuntza enpresak ziren, 2 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 informazio eta komunikazio enpresa zen, 1 zerbitzu enpresa zen, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 3 igeltseroak ziren, 1 margolaria, 2 zurginak, 1 iturgina, 2 argiketariak, 1 ile apaindegia eta 2 jatetxeak.\n2000. urtean Droux udalerrian 38 nekazaritza-ustiategi zeuden, 1.683 hektarea erabiltzen.\nRancon (3,8 km)\nVillefavard (4,4 km)\nSaint-Ouen-sur-Gartempe (4,8 km)\nMagnac-Laval (6,4 km)\nAzken aldaketa 10 otsaila 2021(e)an, 19:24(e)tan


Herri bazkaria – Irunero\nBetti Gotti Euskara Kultur Elkartea San Pedro eta San Martzial jaien inguruan Koadrilen Eguna antolatzeko asmoa duela iragarri du, hori bai, formatu ezberdin batean. Aurkeztutako ekintzen programa udalaren eta pandemiak eragindako alarma egoerako segurtasun neurrietara egokitu dute antolatzaileek. Horrela, ekainaren...\nUrtero moduan, Betti Gotti elkarteak Koadrilen Eguna antolatu du aurten ekainaren 22rako. Herri Bazkaria izango da eguneko ekitaldi nagusia eta festa Ficobara mugituko da ordu batzuez. Bazkariaz gain, Olinpiadak edo musika-animazioek osatuko dute jai egun hone...


Biomasatiko energia - Elhuyar Aldizkaria\nHasiera » Albisteak » Biomasatiko energia\nOnddoek, landareak petroliaoren etsai bihur ditzakete. Estatu Batuetako zientzilariek, material biologikoa etanol bilakatzeko prozesua erabat merkatu dezaketen onddoak identifikatu dituzte.\nEtanola, gasolinaren arerioa da, zeren eta gaur eguneko automobilak %20 etanol dituen nahasteaz ibil bait daitezke. Gainera, etanolak beruna ordezka dezake oktano-maila handiagotzeko prozesuan. Hala eta guztiz ere, etanola gasolina baino askoz ere garestiagoa da eta bera merkatzeko egin diren esfortzuak antzu suertatu dira.\nHonelako zekale-biltegiak etanol-iturri?\nMaterial biologikoaren hartziduraz jadetsitako etanolak, petroliotik ateratakoarekin lehiatu behar du. Esaterako, petrolioaren cracking-ez lortutako etilenoa hidrolizatzea, merkeagoa da azukrea hartzitzea baino. 1970.eko hamarkadan petrolioaren prezioek gora egin zutenean, hartzidurak etanola sintetizatzeko bide egokia zirudien. Egun, petrolioaren kostuak behera egin duenean, hartzidurak ez dirudi horren erabilgarria. Estatu Batuetan egin berri den aurkikuntzak, egoera iraul dezake.\nLandareetako material biologikoa %70 zelulosaz eta hemizelulosaz osatuta dago. Material biologiko honek iturri asko izan ditzake; nekazaritza, basoa, elikagai begetalen tratamendua, etab. Hondakin eta zabor hau birziklatzean, bi helburu bete daitezke: poluzioa txikiagotu eta erregaia lortzea.\nEtanolaren sintesian, biomasarekin lan egin dezaketen mikroorganismoak behar dira. Baina, lehendabizi biomasa modu liserigarrian jarri behar zaie. Zelulosa eta hemizelulosa osatzen dituzten molekula luzeak hidrolisiz hautsi behar dira azukre osagarriak lortzeraino. Landare-biomasaren hidrolisiak, azukre hartzigarrizko kantitate handia sortzen du. Mikroorganismo gehienak azukretan ito egiten dira edo sortzen duten etanolak hiltzen ditu. Ingurunea diluitu egin behar izaten da mikroorganismoek bizitzerik izan dezaten, eta erreakzioa gelditu egin behar da etanol-kontzentrazioak maila hilgarriak lortu baino lehen.\nOnddo berriak, Paecilonyces sp (NF1) izenekoak, abantaila nabariak ditu beste mikroorganismoekin konparatuz. Azukreen kontzentrazio handiagoak jasan ditzake eta kalitate handiko etanol bilakatzen ditu. Gainera tenperatura altuak, 43°C, eta nahikoa ingurune azidoak ere pairatzeko gai da. Zazpi egunez irauten duen prozesuan, 1 g azukretik 0,4 g etanol sortzen du.


BBK Enplegu Inklusiboa – BBK\nBBK Enplegu Inklusiboa\nDesgaitasuna duten pertsonen laneratzea erraztea\nBBK ENPLEGU INKLUSIBOA BBKren programa bat da, eta, Bizkaian lagundutako enplegu-programak bultzatzen behar egiten duten gizarte-erakundeekin batera, desgaitasuna dutenen gizarteratzea eta laneratzea bultzatzea du helburu.\nGure helburua ATE GEHIAGO IREKITZEA da, desgaitasuna duten pertsonak lan-merkatu arruntera sartu eta beren bizitza independentearen proiektua garatzeko AUKERA GEHIAGO izan ditzaten, gizartearen, enpresen eta familien artean beraien lan-integrazio osoa NORMALIZATUZ.\nDesgaitasuna duten pertsonak beren lantaldeetan sartu gura dituzten enpresak edo erakundeak bilatzen ditugu, ordaindutako lan bat egin ahal izan dezaten, enpresako gainerako pertsonen antzeko baldintzetan.\nZure laguntza espero dugu! Batuko zara?\nDeskargatu hemen programari buruzko argibide gehiago\nEnpresek, ezelango kostu barik, profesional-talde espezializatu baten laguntza izango dute laneratze-prozesu osoan: lanposturako desgaitasuna duen pertsona egokiena hautatzeko, hura prestatu eta lanpostura egokitzeko, enpresan lanean hasi ostean jarraipena egin eta laguntza etengabea emateko lanpostuari eutsi diezaion…\nProgramarekin bat eginez, desgaitasuna dutenen erabateko laneratzea babesten duten enpresei ikusgarritasuna eman eta jendaurreko aitortza egingo die BBK-k.\nZerga-abantailez eta hobariez gain, desgaitasunen bat duten pertsonak inoiz kontratatu ez dituzten eta lehen aldiz kontratatzen dituzten enpresek 6.000 €rainoko laguntza ekonomiko gehigarria jasoko dute BBKren eskutik desgaitasuna duen pertsonaren bat kontratatzen duten lehenengo urtean (gutxienez urtebeteko kontratua izango da, edozein modalitatetan, prestakuntza eta ikaskuntzakoan izan ezik; gehienez laguntza bat enpresa bakoitzeko). Programari atxikitzen zaizkion lehenengo 20 enpresek edo erakundeek jasoko dute laguntza.\nAniztasun edo dibertsitatea hobetzen du eta balio bereizgarria ematen du, talentua erakartzeko eta enpresen lehiakortasuna indartzeko gai dena.\nIRUDIA ETA OSPEA\nEnpresaren irudia indartzen du, sozialki arduratsua den erakunde gisa.\n50 langile baino gehiagoko enpresetan, lanpostuen % 2 desgaitu edo ezinduentzat gordetzen da.\nONURA FISKALAK LORTZEA\nKontrataziorako dauden laguntza ekonomikoak eta hobariak eskuratzea.\nGJH-AK ETA 2030 AGENDA LORTZEN LAGUNTZEA\nDesgaitasuna duten pertsonen gizarteratzea eta laneratzea sustatuz, 10. GJH betetzen laguntzen da, desberdintasuna murriztea eta pertsona guztien aukera-berdintasuna bermatzea bilatzen baitu.\nEnplegu Lagunduaren metodologiak pertsonarengan eta lanpostuan bertan oinarritutako laguntzak eskaintzen ditu, desgaitasuna duten pertsonak enpresetara egokitzen laguntzeko, ordaindutako lana eta enpresako gainerako pertsonen antzeko baldintzetan egin ahal izan dezaten.\nHauek dira Enplegu Lagunduaren metodologiaren prozesuak:\nEnpresari banan-banako informazioa eta aholkularitza ematea integrazio-prozesuari, dauden aukerei eta onurei buruz.\nEnpresaren beharrizanak eta bete beharreko lanpostua zehatz-mehatz aztertzea.\nLanpostura hobekien egokitzen diren hautagaiak aurre-hautatzeko prozesua.\nLanpostuan prestakuntza eta egokitzapena, baita enpresako beste profesional batzuen aldetik inklusiorako sentsibilizazio eta orientazioa ere.\nJARRAIPENA ETA ETENGABEKO EBALUAZIOA\nEnpresan lanean hasi ostean, etengabeko jarraipena eta laguntza ematea, lanpostura egokitzeko eta lanpostuari eusteko.\nBBK-k aliantza bat egin du Bizkaian Enplegu Lagundurako programak bultzatzen diharduten gizarte-erakundeekin: Eragintza Fundazioa, Apnabi Bizkaia, Down Sindromea Fundazioa, Gaude – Adimen desgaitasuna duten pertsonen aldeko Uribe Kosta Elkartea eta Lantegi Batuak.\nBeste erakunde batzuen lankidetza estrategikoa ere badu.\nJARRI HARREMANETAN BBK ENPLEGU INKLUSIBOKO LANTALDEAREKIN\nDesgaitasuna duen pertsona bat zure erakundean sartzeko moduaz zalantzarik baduzu edo informazio gehiago gura baduzu, edo programan parte hartzeak dakartzan onura guztiak edo desgaitasuna duten pertsonak gizarteratzen eta laneratzen laguntzeko beste modu batzuk ezagutu gura badituzu, jar zaitez gurekin harremanetan helbide honetan: enplegu.inklusiboa@bbk.eus edo 94 453 13 16 edo 747 423 723 telefonoan.\n<< BBK Ekin\nBBK Sala >>


Break dancea Bachen doinura Bilbon, tranpolin jauzien ordez — dantzan.eus\nHemen zaude: Hasiera › Hemeroteka › Break dancea Bachen doinura Bilbon, tranpolin jauzien ordez\nBreak dancea Bachen doinura Bilbon, tranpolin jauzien ordez\nIrailaren 17 eta 18an, Euskalduna jauregiak Bachen musika eta break dancea uztartzen dituen ikuskizuna eskainiko du, Itsasadarrak iaz eta duela bi urte hartu zuen jauzilarien lehiaketaren ordez.\nRed Bull Flying Bach Johann Sebastian Bachen musika eta munduko break dance dantzari onenak batzen dituen ikuskizuna Bilbora, Euskalduna jauregira, helduko da irailaren 17 eta 18an.\nProposamenerako sarrerak salgai daude dagoeneko, 25 eta 45 euro arteko prezioan, eta edari energetikoen austriar enpresak Bilboko itsasadarrean, Guggenheim museoaren parean, iaz eta duela bi urte eginiko tranpolin jauziak ordeztuko ditu hiriko programazioan.\nECHO Klassik Sonderpreis saria irabazi duen lanak, antolatzaileek ohar batean azaldu dutenez, “efektu berezi deigarriak eta argi joko miragarriak ditu, protagonisten garapen artistikoa janzteko”. 20:30ean izango dira bi funtzioak, irailean.\nRed Bull Flying Bach 2010ean sortu zuen Varta Bassil munduko hiri dantzako eskola garrantzitsuenetako baten fundatzaileak. Das wohltemperierte Klavier Johann Sebastian Bachen preludio eta fuga multzo bi batzen dituen lana eta break danceko dantzariak elkartzeko asmoa gauzatu zuen Bassilek lan honetan.\nPianoa, klabikordioa eta erritmo elektronikoak lagun, dantzariek eta Christoph Hagel koreografoak Bachen unibertsoaren eta hiri kulturaren arteko mugak hausten dituzte.


Elektromugikortasuna eta energia metatzea, STARTNOW kongresuan - Artikulua - ORAIN Gipuzkoa\nAldundiak eta CIDETEC-ek uztailaren 4 eta 5ean antolatuta dute kongresua.\nAinhoa Aizpuruk, Ekonomia Sustapeneko, Landa Eremuko eta Lurralde Orekako diputatuak eta Javier Rodríguezek, CIDETEC-eko zuzendari nagusiak aurkeztu dituzte “STARTNOW: elektromugikortasunaren etorkizuna eraikiz” kongresuaren helburu eta edukiak, Miramongo Parke Teknologikoan ospatuko dena uztailaren 4 eta 5ean. “Elektromugikortasunarekin eta energia-metaketarekin erlazionatutako teknologien azken aurrerapenen inguruan jardungo dugu, etorkizuneko erronka honek planteatzen dituen desafio eta aukeretan sakonduz. Gizartearengan izango duen eraginari buruz ere hausnartuko dugu eta Aldundian aurrera eramaten ari garen estrategia azalduko dugu, Gipuzkoa alor honetan erreferente izatea helburu duena”, azaldu du Ainhoa Aizpuruk.\n“Mundua, Euskadi, eta noski, Gipuzkoa ere mugikortasun jasangarri batera doan trantsizio prozesuan murgilduta dago. Elektromugikortasuna etorkizuna ez ezik, dagoeneko egungo errealitate izaten hasi da gure enpresa, erakunde zein kaleetan”, adierazi du diputatuak. “Gipuzkoako Foru Aldunditik lurraldearen etorkizuna lantzen dihardugu buru-belarri eta lan horretan bi helburu ditugu: gure ekonomia ehuna sendotzea eta gizartearen ongizatea bultzatzea. Elektromugikortasunaren aldeko apustuak bi alor horiek biltzen ditu. Industria berri bat bultzatzeko aukera paregabea da eta mugikortasun jasangarriaren ikuspegian aurrera egitea ahalbidetzen digu”.\nKongresu hau ospatzen da lurraldeko hainbat enpresa, eragile eta erakunderekin adostutako Mugikortasun Elektrikoaren Industriarako Garapenaren lurralde estrategiaren testuinguruan. Ainhoa Aizpuruk gehitu du: “Kongresu hau estrategia horren ataletako bat da eta horregatik jarraitzen dugu lankidetzan eragile guzti horiekin, elektromugikortasunaren estrategian bermeekin aurrera egiten jarraitzeko”.\nHorregatik dago zuzenduta kongresu hau enpresei, teknologoei, ikertzaileei, administrazioari eta interesa duen orori, elektromugikortasunaren alorreko tendentzia eta azken aurrerapenak azalduko dira, eta arreta berezia jarriko da balio-kate osoko zailtasun eta aukeretan, baita gizartean izango duen inpaktuan ere. Javier Rodríguezek azaldu duen moduan, “lehen egunean, uztailaren 4an, punta-puntako bi adituk azalduko dute gaur egun zer egoeratan dagoen teknologia hori nazioartean: Shmuel de Leon, energia metaketan mundu mailan ezaguna dena, eta Michael Krausa, KLIB baterien plataformakoa, Alemaniako adibidearen berri emango duena”. Punta-puntako zenbat enpresetako ordezkariak ere izango dira jardunaldian, eta elektromugikortasunaren inguruko hainbat jakintza-arlori buruz duten ikuspegia azalduko dute. Besteak beste, Leclanché, Nissan, Acciona, Atotech eta Vicomtech enpresek hartuko dute parte.


Ekimen kolektibo honen sustatzaileok Bilboko elikadura sistemarengatik kezkatuta gaude. Azken bi urteetan bizi izandako pandemiak eta gaur egungo Ukraniako gatazka testuinguruak agerian utzi dute gure elikadura eredu jasangaitza eta menpekoa izateaz gain, gure osasunaren eta planetarentzat kaltegarria dela.\nMenpekoa, kontsumitzen dugunaren %3a besterik ez datorrelako gertutik eta urruneko gertakizunek jana barik laga ahal digutelako (Ukrania). Jasangaitza ingurumeneran ikuspuntutik, agrotoxikoz eta pestizidaz beteriko elikagai industrialek gure dieta betetzen dutelako. Giza eskubideen aldetik, gure janari merkearen ereduak baserritarren, herrien eta langileen bizitzaren prekarizazioan eta giza eskubideen urraketan oinarrituta dagoelako.\nKaltegarria dela diogunean, elikadura sistema globala eta industrializatua planetaren beroketaren %30eko “ardura” duelako da, negutegi efektuko gasen isurketari baitagokio. Baita ere, inoiz baino janari gehiago ekoizten ari den aro honetan, goseak pairatzen dutenen zenbakiak inoiz baino altuagoak direlako, ia 1000 milioi. Lehen goseak pairatzen zutenen sabelak zabor janaz beterik daude gaur egun, haien osasunean ondorio larri antzekoak izanik: diabetesa, muturreko gizentzea, etabar.\nBeraz, gure gorputzak eta planeta gaixotzen duen eredu baten aurrean gaude.\nHonen aurrean, elikadura burujabetza eta agroekologia dugu alternatiba gisa, guztientzat bertako janari osasuntsuak, kulturalki egokiak, nahikoak, guztion eskura eta naturarekin errespetuzko harremanean ekoiztuak aldarrikatzen duena, baserritarren bizimodua, eskubideak eta tokiko ekonomiak defendatuz.\nHau da, lehenesten dugu bertako ekoizpen eta kontsumo eredu agroekologikoa eta alderantziz, gaitzesten dugu elikadura industrialean oinarritutakoa. Zirkuitu laburreko komertzializazio ereduaren aldeko apustua egiten dugu, zuzeneko salmenta indartuz.\nNaturaren biodibertsitatea zaintzen duen ekoizpen eredua osasuntsua da eta beraz, horren aldeko hautua egitera animatzen dugu jendartea. Larrialdi klimatikoari aurre egiteko ere ekarpen eraginkorrenetakoa baita gure elikadura-ohitura bide horretan aldatzea.\nElikadura osasuntsua eskubide kolektibo gisa ulertzen dugu eta ez negozio bezala, eta horren aurrean erantzukizunez joka dezatela eskatzen diegu administrazioei. Oinarrizko beharrizana denez gero, gizarte osorako zerbitzu izan behar dela aldarrikatzen dugu.\nGainera, agroekologian oinarritutako ereduak balio feministak eta bizitza erdigunean jartzen ditu. Gure helburua, prezio justuan oinarritzen den bestelako eredu ekonomikoa garatzea da. Berezko prezioa nekazarientzat, kontsumo taldeko langileentzat zein kontsumitzaileentzat.\nEta bide horretan lanean diharduten bestelako eragile eta kontsumo taldeekin sareak sortu eta elkarlanean aritzea nahi dugu.\nGuzti horregatik antolatu dugu ekimenez jositako astebeteko egitaraua, kontzientziaziorako. Maiatzaren 15ean hasi eta 22an emango diogu bukaera ELIKABILBO-ri. Parte hartzera dei egiten diegu Bilbotarrei, gustu eta aukera askoko ekimenak baitaude. Hona hemen ekimen zerrenda:\nEsteka honetan duzue egitaru guztia\nLa entrada ElikaBilbo asteak elikadura-burujabetza sustatzeko hainbat jarduera eskainiko ditu maiatzaren 15etik 22ra se publicó primero en Ekologistak Martxan - Euskal Herria.


hasiera | 2020ko albisteak | Zinema dokumentaleko zuzendari libre, aztoratzaile eta iradokitzaileenetako batek, Trinh T. Minh-hak, Punto de Vista bisitatuko du\nZinema dokumentaleko zuzendari libre, aztoratzaile eta iradokitzaileenetako batek, Trinh T. Minh-hak, Punto de Vista bisitatuko du\nZinemagileak bere azken liburua aurkeztuko du, hitzaldia eskainiko du eta bere ibilbideko hiru film garrantzitsuenetakoak proiektatuko ditu.\nTrinh T. Minh-ha zinemagilea, musika-konpositorea, idazlea, poeta, literatura-kritikaria eta irakaslea da, baina gauza guztien gainetik, diskurtso tradizionala irauli eta zinema dokumentala egiteko modua eraldatu duen artista puskatzailea da. Antonio Ziriónek –antropologiako irakaslea, argazkilaria eta dokumentalista– ezin hobeki definitzen du errealizadore bikain horren figura: “erabat hausten ditu zinema-hizkerako arauak eta zinema dokumentalaren konbentzio guztiak eraldatzen ditu, beste kultura batzuen begirada antropologikoaren eta ikus-errepresentazioaren forma klasikoen zentzuari buruzko zalantza sakona eraginez aldi berean”.\nGauzak egiteko moduan mugarik gabe berritzeaz gain, Vietnamen jaiotako zinemagile horrek hondoa ere birformulatu egin du, hau da, kameraren bidez kontatzen diren istorioak birformulatu ditu. Ziriónen arabera, haren filmak gai hauen ingurukoak dira: “feminismoa, diferentzia eta desberdintasun soziokulturalari buruzko begirada hegemonikoa, egiaren arazoa antropologia-zientzietan eta zinema dokumentalean, identitatearen kontua, kulturen arteko nahasketak eta desadostasunak, eta zinemaren inguruko esperimentazio artistiko librea”.\nHorrenbeste liluratzen duen begirada iradokitzaile, polemiko eta aldarrikatzaile hori oso presente dago errealizadore horren ibilbideari gorazarre egiteko Punto de Vistak programatu dituen hiru filmetan.\nHego Korea, Ameriketako Estatu Batuak, Vietnam, 2015, 90’, Digitala\nIrudiak espazioan garatzen dira “herrialdea” (đất nứớc) terminoaren eraketaren azpian dauden bi elementuren -lurra eta ura- arteko elkarrizketa baten moduan. Ikusmen-teknologiaren arloko eta Vietnamgo errealitate politikoaren arloko istorioen bidez, irudi horiek, lur sendoarekin lotutako antzinakoaren eta aldaketa likidoekin lotutako berriaren arteko elkarketa ere deskribatu nahi dute, globalizazio lasterreko une batean. FORGETTING VIETNAM gerraren amaieraren 40. urteurrena gogoratzeko eta bizirik atera zirenak omentzeko egin da.\nAmeriketako Estatu Batuak. 1985. 135’. 16 mm\nNAKED SPACES-LIVING IS ROUND dokumental subjektibo eta poetikoa da. Meditazio poetikoa eta antropologiaren aurkako hausnarketa da, film etnografiko gehienen ahots inpertsonala bertan behera uzten duena. Kulturak eta agintaritzak egindako kontaketa hiru emakumeren ahotsek ordezten dute. Ahots horietako bakoitzak dokumentatzeko modu bat ordezkatzen du.\nAmeriketako Estatu Batuak. 1982. 40’. 16 mm\nLandan lan egiten duten eta dantzan egiten duten emakumeen irudi dinamikoak, hauts-zurrunbiloen eta bata bestearen ondoren igaro, azaldu, desagertu, eta berriro azaltzen diren egunsentien irudi lasterrak, plano lasterretan. Hori da Reassemblageren funtsa.\nFOCO horrek Trinh T. Minh-ha nabarmenduko du, Punto de Vistaren edizio honetako izarretako bat izango dena. Horrez gain, errealizadoreak bere azken liburua aurkeztuko du Iruñeko Kale Nagusiko Katakrak liburu-dendan: Lovecidal. Walking with The Disappeared. Argitalpen berri honetan, egileak gogoeta egiten du amaierarik gabeko gerrari buruz (esaterako, AEBek Iraken edo Afganistanen egindako esku-hartze militarra edo Txinak Tibet okupatu izana), gobernuen etengabeko menderatzeari buruz, herstura ekonomikoari buruz eta erabat teknologizatutako gatazkari buruz. Hitzordua: hilaren 7an, asteazkena, arratsaldeko 17:00etan.\nAzkenik, errealizadore vietnamdarrak hitzaldia eskainiko du hilaren 8an, osteguna, goizeko 10:00etan Baluarteko Bulevar aretoan: Erresistentziaren eguneroko tartea. Zinemagilea Ameriketako Estatu Batuetako, Argentinako, Mexikoko eta Txinako emakumeen egunerokotasunean eta nazioz haraindiko borroketan dagoen asaldurari buruz arituko da hitzaldi honetan: “Zerk eragiten du elkarrizketak eta isiltasunak lotsaz estaltzea? Batzuetan, gogoa izoztu egiten da eta bihotzak ziztu bizian jarraitzen du: izena, nazioa, nortasuna, nazionalitatea desagertu egiten dira. Urrats bakoitzarekin, mundua ibiltariarengana iristen da eta, alde guztietan, bizitzako pantaila erraldoian, gertaera guztiek hitz egiten dute”.\nInformazio xehatua hemen.


Ale berriak erosteko aholkuak | Consumer\nAle berriak erosteko aholkuak\nEz da komeni landareak erostea bero edo hotz handia egiten duenean.\nBatzuetan, ale berriak erostea erabaki azkar baten ondorioa da, erosi nahi dugun landarearen edertasunak eragindakoa. Batzuetan, agian, ez gara gu planteatzera ere iritsiko, baldin eta aleak kokapen berrian arazorik gabe garatzeko eta errotzeko baldintza egokiak izango baditu.\nLehenik eta behin, informatzea. Horregatik, komenigarriagoa da delako alearen izena ondo ezagutzea, hari buruzko informazioa erraz bilatzeko. Halaber, komeni da aleak lorezaintzako zentroetan, loradendetan eta beste saltoki batzuetan erostea, ongi zainduta badaude eta haien beharrei buruzko aholkularitza ona jaso badezakete. Oso komenigarria da landarea garraiatzean eta lekuz aldatzean babestea, estresa eragin baitiezaiokete eta, gainera, etxe berrira egokitzeko prozesuan hostoak galtzea eragin baitezake. Horregatik, ez da komeni bero handia edo hotz handia egiten duenean erostea, tenperatura-kontrastea dela eta, are gehiago nabaritzen baitituzte horrelako aldaketak.\nLandareak erostean tenperatura-jaitsiera bortitza gertatu bada, lastoz edo zohikatzez estaltzen den substratua bigundu beharko da. Zohikatza aplikatzean, aleak ordaintzen ariko da; beraz, jakin behar da noiz ordaindu diren azkenekoz, zein egunetan eman beharko dien berriro.\nerosi petunia-eu Plantas-eu


Nola izan Pixel 3ren Top Shot modua Pixel 2 | n Androidea\nHori laudatu ondoren Big G Pixel 3 jaso dituzte beren kamerei esker, enpresak bere mugikorretako argazki aparatuetan ezer aurrezten ez duen marka gisa finkatu da. Gailu horiek horren adibide dira.\nPixel 3-n funtzio interesgarri eta inbidiagarri ugari ezarri dirabera bezala Gaueko ikuspegia moduaHorrek mirariak egiten ditu argi gutxiko baldintzetan gaudenerako eta, hala ere, argazkiak atera nahi ditugu flasha edo modua erabili gabe Top Shot, Jarraian zehazten dugun beste ezaugarri bat, azaltzen dizugun metodoaren bidez, Pixel 2. Ikus dezagun!\n1 Zer da Top Shot eta zertarako balio du?\n1.1 Nola aktibatu Pixel 2-n\n1.2 Deskargatu hemen Google Argazkien APK fitxategia Top Shot APK Mirror-etik\nZer da Top Shot eta zertarako balio du?\nPixel 3-k duen berritasun honek uneoro argazki onenak aukeratzen laguntzen digu. Telefono hauekin tiro bat egiten den bakoitzean, momentuan ateratakoa ez ezik, aurretik eta ondoren ere gordetzen da, noski, Top Shot aktibatuta. Hau ahalik eta argazki onena aukeratzeko balio du, beraz, nahiko erabilgarria da. (Guk ere irakasten dizugu: [APK] Nola eduki Google Pixel 3-ren "Super zoom" -a Pixel 2-n).\nImajinatu Pixel 2-rekin irudi bat ateratzera zoazela eta, une horretan bertan, argazkiko norbaitek begiak ixten dituela. Gertatzen da, ezta? Beno, Top Shot-ekin probabilitate hori murrizten da Atera ez bakarrik argazki bat, aurretik eta ondoren. Onena atera dena aukeratu dezakezu.\nNola aktibatu Pixel 2-n\nHau oso erraza da. Egin behar duguna Google Photos apk fitxategia Pixel 3-tik deskargatzea da (deskargatu esteka mezuaren amaieran) eta instalatu Pixel 2. telefono mugikorrak ez duelako Play Store dendan konpainiaren enblematiko berriaren bertsio berbera eguneratzen. Hala ere, etorkizunean izan dezake. Bitartean, azkena ez baduzu enblematiko Google-tik egin dezakezu bihurtu zure Android Pixel 3 bihurtzeko tutorial hau erabiliz.\nDeskargatu hemen Google Argazkien APK fitxategia Top Shot APK Mirror-etik\nArtikuluaren bide osoa: Androidea » Tutoretzak » [APK] Nola izan Pixel 3-ren Top Shot modua Google Pixel 2-n


Lanari ekiteko sasoia | Politika | Berria\nLanari ekiteko sasoia\nEusko Jaurlaritza berriko sailburuek kargua hartu dute. Agintaldiak «berebiziko garrantzia» izango du, Urkulluren ustez. Gaur egingo dute lehenengo bilera\nUrkullu lehendakaria eta Eusko Jaurlaritzako sailburuak, atzo, Ajuria Enean. JAIZKI FONTANEDA / ARGAZKI PRESS\nEusko Jaurlaritza osatzen duten sailburuek kargua hartzearekin bukatu da gertaeraz beteriko astebete luzea. Azaroaren 21ean jakinarazi zuten EAJk eta PSE-EEk gobernu akordioa bazutela, eta hurrengo egunean sinatu zuten ituna bi alderdietako ordezkariek. 24an hasi zen inbestidura saioa Eusko Legebiltzarrean; 25ean, Iñigo Urkullu lehendakari izendatu zuten, eta Jaurlaritza osatuko zuten sailburuen izenak jakinarazi zituzten. Joan den larunbatean, Urkulluk zin egiteko ekitaldia izan zen Gernikan, eta, orain, sailburuek ere kargua hartuta, lanari ekiteko sasoia iritsi zaio Jaurlaritza berriari.\nGasteizko Ajuria Enea jauregian izan da ekitaldia, eta, han, Iñigo Urkullu eta kargua hartu duten 11 sailburuez gain, ardura utzi duten hiru sailburuak ere izan dira —Ana Oregi, Angel Toña eta Ricardo Gatzagaetxebarria—. Instituzio eta alderdien ordezkaritza ere ugaria izan da: han egon dira Eusko Legebiltzarreko mahaia osatzen dutenak —EAJko Bakartxo Tejeria presidentea, EH Bilduko Eva Blanco, PSE-EEko Txarli Prieto, EAJko Iñigo Iturrate eta Elkarrekin Podemoseko Cristina Makazaga—. EAJren EBBko presidente Andoni Ortuzar eta PSE-EEko idazkari nagusi Idoia Mendia ere izan dira ekitaldian.\nLehenbizi, Urkullu lehendakariak sailburuen izendapenen dekretuak irakurri ditu. Ondoren, sailburuek banan-banan egin dute zina, eskua Gernikako Estatutuaren ale baten gainean eta ondoan ikurrina zutela.\nDuela lau urteko moldea erabili dute sailburu berriek kargua hartzeko: «Hartzen dudan agintea, Euskadiren zerbitzuan eta legearen arabera, zintzo eta leialki erabiliko dudala hitzematen dut»á Sailburu gehienek euskaraz egin dute zina; Kultura eta Hizkuntza Politika sailburu Bingen Zupiriak eta PSE-EEko hiru sailburuek —Ingurumen, Lurralde Plangintza eta Etxebizitza sailburu Iñaki Arriolak, Turismo, Merkataritza eta Kontsumo Saileko Alfredo Retortillok eta Lan eta Justizia sailburu Maria Jesus San Josek— euskaraz eta gaztelaniaz egin dute. Amaitutakoan, sailburu berriak agurtu ditu Urkulluk, eta argazki ofiziala egin dute Ajuria Eneko atariko eskaileretan.\nEkitaldiaren bukaeran, berbaldi laburra egin du Urkullu lehendakariak. Aurreko legealdian aritu diren sailburu eta arduradunei eta bereziki kargua utzi duten hiru sailburuei eskerrak eman ondoren, «etorkizuneko erronkei» aurre egiteko gakoak zein diren azaldu du Urkulluk: «egonkortasuna eta gobernabidea» bermatzea eta «barne eta kanpo konfiantza» sustatzea.\nUrkulluk gogorarazi du gobernu akordio bat hitzarturik dutela, eta akordio hori garatzeko hurrengo urratsak zeintzuk izango diren argitu du: gobernu programa adostea, aurrekontu proiektua landu eta aurkeztea, egutegia osatzea legebiltzarrean dauden bost proiektuak eta adostu dituzten hamalau lege proiektuak oinarri hartuta, eta 2013ko irailean abian jarritako Enplegua Sustatzeko eta Ekonomia Suspertzeko Plana aztertu eta horretan oin hartuta plan berria prestatzea, 2020. urteari begira.\n«Ikuspegi partekatua adostea, konpromiso zehatzak landu eta betetzea, gizartearen beharrei erantzutea eta denon artean etorkizun hobea eraikitzea» izango dira Jaurlaritza berriaren xedeak, Urkulluk azaldu duenez. Lehendakariak uste du hasi berri den legealdiak «berebiziko garrantzia» izango duela, eta, esan duenez, gobernu hitzarmenean jasotzen diren ardatzak —enplegua sustatzea, ongizate sistemaren gizarte zerbitzuak bermatzea, bizikidetza egonkortzea eta estatutu berria adostea— garrantzi horren frogak dira. Bide horretan, «errealismoa, egia eta lana» eskatu dizkie bere sailburuei: «konpromisoa gure ekintzekin erakutsi behar dugu».\nHorrenbestez, lanari ekingo diote sailburuek, eta nor bere eguneroko agendari ere lotuko zaio. Gaur bertan, lehenengo gobernu bilera egingo dute, eta, amaitutakoan, Josu Erkorekak —Jaurlaritzaren bozeramaile izango baita orain ere— horren berri emango die hedabideei.


Jatorrizko izenburua On Her Majesty's Secret Service\nIzenburua euskaraz Bere Maiestatearen Zerbitzupe Sekretuan\nEstreinaldia 1969ko abenduaren 18a\nIraupena 140 minutu\nAurrekontua 7 milioi dolar\nIan Fleming idazlearen On Her Majesty's Secret Service eleberrian bilduman oinarritua\n1967ko You Only Live Twice filma ostean Sean Connery aktoreak James Bond pertsonaiaren papera gehiago ez antzezteko erabakia hartu ondoren, Eon ekoiztetxeak hura ordezkatzeko erabat ezezaguna zen George Lazenby aktore eta modeloa hautatu zuen. Halere, filma hau filmatzen ari zen bitartean George Lazenbyk James Bonden papera behin bakarrik anteztuko zuela erabaki zuen. Hortaz, 1971ko Diamonds Are Forever filman Sean Connery aktoreak James Bonden papera berreskuratu zuen.\nFilma Italiarko Riviera, Londres (Erresuma Batua), Berna eta Piz Gloria (Suitzako Alpeak) eta Portugalen filmatua eta girotua egon zen.\nJames Bond (George Lazenby) britainiar agente sekretua SPECTRE erakunde sekretuko Ernst Stavro Blofeld (Telly Savalas) jabearen atzeman nahizik dabil. Ikerketaren emaitzekin gustura ez dagoenez MI6ko M buruzagiak kasutik ateratzea erabaki du. Erabaki honekin nazkatuta, James Bondek dimititu eta Blofeld atzematera bere kaxa joango da (halere, Mren idazkaria den Moneypenny andereinoak (Lois Maxwell) Bond «dimititua» beharrean «oporretan» bezala erregistratuko du). Bondek Korsikar Batasuneko Marc-Ange Draco (Gabriele Ferzetti) buruzagiarengandik Blofeldi buruzko informazioa jasoko du. Era berean, Dracoren alaba den eta Bondek Portugalen topatutako Teresa di Vincenzo (Diana Rigg) kondesa alargunarekin maitemindu eta ezkondu egingo da.\nOrriaren azken aldaketa: 22 urtarrila 2016, 22:59.


Akerbeltz3 by santamas jaiak - issuu\nINES ETA AKETZA Behin, Aketza izeneko gazte baten familiak, haren ezkontza adostu zuen ezkon sari on baten truke. Ezkontza sorgin fama zuen emakume gazte batekin adostu zen eta beraz, ederra bazen ere, Kuartango Zuatzutik gertu zegoen tokiko jendeak arbuiatu egiten zuen. Ezkongaia ezagutu zuenean, Ines Arantzuenekoa hain zuzen, Aketza itsu-itsuan maitemindu zen harekin, beraz, ez zien jaramonik egin lagunek behin eta berriro egiten zizkioten oharrei. Harekin ezkontzeko prest zegoen, bihotzetik maite zuen eta. Ezkontza hurbil zegoelarik, emaztegaiaren etxera joateko gonbitea jaso zuen, haren ama eta aita ezagutzera. Normala den moduan, opariren bat eraman behar zuen beraz, Aketzak zizelkatzen zebilen eta ia-ia amaiturik zuen egur zati on bat hartu zuen. Emaztegaiaren baserrira iritsi zenerako, arratsalde erdia zen, familia agurtu ondoren, oparia erakutsi zien eta zizelkatze lana amaitu nahi izan zuen. Aitzitik, indarrak suspertzeko esertzeko esan ziotenez behin eta berriro, lana atzeratu behar izan zuen. Azkenean mahaiaren inguruan eserita orduak azkar igaro ziren eta ohartzerako berandu zen etxera itzultzeko. Hori dela eta, suaren ondoan lo egin eta goizaldean alde egin zezala erabaki zuten. Han etzan zen gaztea eta berehala murgildu zen lo sakon batean. Aitzitik gauerdian, zerbaitek esnatu egin zuen, urratsen zaratak entzun izana uste zuen. Jarrera aldatu gabe eta lo egotearen itxurak eginez begiak ireki zituen, eta orduantxe ikusi ahal izan zuen Ines Arantzuenekoa, arasa zahar batetara hurbiltzen. Handik likido batez betetako katilu bat atera zuen eta ontzia irekitzerakoan kiratsez bete zen egongela osoa. Emakume gazteak gorputz osoa igurtzi zuen ukendu horrekin eta bat batean tximiniaren zulotik desagertu zen.\nAketzak jada ez zuen zalantzarik bere emaztegaiaren gainera, baina datu gehiago eskuratzeko, jaiki egin zen eta berdinberdin\nOndoren airean hegan atera zen nora zihoan jakin gabe, sute izugarri bat zegoen zelai batera iritsi zen eta inguruan jendeak hitz egin egiten zuen, barre txalapartaren erritmora dantza. Ezkutaturik geratu zen sastraka batzuen atzean beldurrak geldiarazita ikusiko zuten beldur. Bat- batean itzal izugarri handi batek su garren argia ezkutatu zuen, ze gertatzen ari zen ikusteko burua atera zuen, eta orduantxe ikusi ahal izan zuen izaki eskerga bat, aker eta gizaki nahastura. Izakia zutik zegoen han bildutako pertsonak\nzitzaizkion bitartean atzeko hankei muxu ematera. Orduan bururatu zitzaion,\nhorrela deitzen baitzioten izakiari. Ondorioz, ilara amaiezin batean jarri zen eta bere txanda iritsi zenean, ezpal\nipurdian. Garrasia gor geratzeko modukoa izan ze, une horretan bertan itzali egin zen sua eta pertsona guztiak desagertu egin ziren. Aketza ere lurrundu egin zen, bardeetako desertuaren erdian sortuz berriro ere, bere etxetik ehunka kilometrotara. Esaten dutenez, hainbat aste behar izan zituen itzultzeko eta itzuli zenean, Ines Arantzuenekoaren familia desagerturik zegoen jada. Hainbat urte igarota, aketza neska gazte batekin ezkondu zen baina horretarako aurretik hainbat proba egin zituen neska, sorgin edota lamia ez zela bermatzeko.\nIpuina ondo ulertu dugun ikusteko, jar dezagun ordena egokian\ngertatutakoa. Inesen baserrira iritsi zenerako, arratsalde erdia zen, familia agurtu ondoren, oparia erakutsi zien eta zizelkatze lana amaitu nahi izan zuen. Mahaiaren inguruan eserita orduak azkar igaro ziren eta ohartzerako berandu zen etxera itzultzeko. Hori dela eta, suaren ondoan lo egin eta goizaldean alde egin zezala erabaki zuten. Izakia zutik zegoen han bildutako pertsonak ari hurbiltzen zitzaizkion bitartean atzeko hankei muxu ematera. Orduan bera ere, ilaran jarri zen eta bere txanda iritsi zenean, musu eman beharrean, ezpal izugarri bat sartu zion ipurdian. Garrasi handi baten ondorioz sua itzali zen eta pertsona guztiak desagertu ziren. Aketza izeneko gazte baten familiak, haren ezkontza adostu zuen sorgin fama zuen emakume gazte batekin. Aketzak ezkongaia ezagutu zuenean, Ines Arantzuenekoa, itsu-itsuan maitemindu zen, beraz, ez zien jaramonik egin lagunek egiten zizkioten oharrei. Harekin ezkontzeko prest zegoen, bihotzetik maite zuelako. Aketzak jaiki egin zen eta berdin- berdin igurtzi zuen bere gorputza. Airean hegan atera zen, sute izugarri bat zegoen zelai batera iritsi zen eta inguruan jendeak dantza egiten zuen. Ezkutaturik geratu zen sastraka batzuen atzean. Itzal izugarri batek su garren argia ezkutatu zuen eta orduantxe ikusi ahal izan zuen aker eta gizaki nahastura. Ezkontza hurbil zegoelarik, emaztegaiaren etxera joateko gonbitea jaso zuen, haren ama eta aita ezagutzera. Normala den moduan, opariren bat eraman behar zuen beraz, Aketzak zizelkatzen zebilen eta ia-ia amaiturik zuen egur zati on bat hartu zuen. Gauerdian, zerbaitek esnatu egin zuen. Lo egotearen itxurak eginez begiak ireki zituen, eta orduantxe ikusi ahal izan zuen Ines, arasa zahar batetara hurbiltzen. Handik likido batez betetako katilu bat atera zuen, gorputz osoa igurtzi zuen ukendu horrekin eta bat batean tximiniaren zulotik desagertu zen. Aketza ere lurrundu egin zen, bardeetako desertuaren erdian sortuz. Hainbat aste behar izan zituen itzultzeko etxera eta itzuli zenean, Ines Arantzuenekoaren familia desagerturik zegoen. Hainbat urte igarota, aketza neska gazte batekin ezkondu zen baina horretarako aurretik hainbat proba egin zituen neska, sorgin edota lamia ez zela bermatzeko\nIpuina ondo ulertu ondoren zaia zaitez ondorengo galderei erantzuten.\nZe zioen herriko jendeak Ines Arantzuenekoari buruz?\nZer eraman zuen Aketzak Ines-en gurasoei opari gisa?\nZergatik geratu zen Aketza Inesen etxean lo egitera ? eta non egin zuen lo?\nAketza itzartu zenean zertan zebilen Ines?\nZer egin zuen Aketzak Ines desagertu zenean?\nNora iritsi zen Aketza?\nZer egin zuen Aketzak Akerbeltz-en aurrean?\nZer gertu zen bertan zegoen jendearekin?\nNon agertu zen Aketza?\nHerrira berriz joan zenean Ines Arantzuenekoa eta bere familia herrian ahal zeuden?\nEuskal mitologiako pertsonaiaren inguruko azalpena eta deskribapena.


Kulturarekin hitzartzeko txokoa\nHaurrentzako euskal abesti, olerki eta liburu bilduma\nOngi etorri haurrentzako euskal abesti, olerki eta liburu bildumara!\nHitzKetan euskarazko abesti, olerki eta liburu bildumak aurkituko dituzue, atalka sailkatuta. Gainera, bilduma bakoitzarekin batera, berauek lantzeko proposamen didaktikoak dituzue eskuragarri, baita beste zenbait lanketa ere.\nHorrela, haurrentzako euskarazko eta kalitatezko materiala orrialde honetan bildu eta guztientzako eskuragarri jarri nahi izan dugu, sareak eskaintzen dituen aukerak baliatuz.\nEra berean, eta, esan bezala, guztientzako baliagarria izateko helburuarekin, garrantzitsua iruditu zaigu euskaraz ez dakiten horiei ere euskarazko materiala ezagutu eta erabiltzeko aukera ematea; horratx orrialdea bai euskaraz, bai gaztelaniaz egotearen arrazoia.\nSartu, kuxkuxeatu eta erabili, baietz zuri ere hitzek egin kili-kili!\nGure bildumetan bildu gabe dauden eta zuek ezagutzen dituzuen olerki, abesti eta liburuak zein diren jakin nahi dugu. Zure iradokizun eta proposamenak partekatzeko, klikatu hemen eta parte hartu bildumen osaketan.\n"Haur eta Gazte literaturaz" webgunea\nIkusbera (Jolas interaktiboak eta bestelako denbora-pasak)\nTestuak eta material grafikoa: N. Mendizabal Sandonís, H. Mujika Lasa, M. Murgiondo Moiua, M. Puertas Abaunz.Kolaboratzailea: O. Mendizabal Sandonís.


Berriak - Giza Eskubideen IX. Zinemaldia\nTopa gaitzazu Facebook-en\nNazioarteko Amnistiaren Giza Eskubideen Urraketak Israelen eta Okupatutako Lurralde Palestinarretan argazki erakusketa\nDonostiako Okendo plazan egongo da ikusgai apirilaren 1tik 18a arte\nNazioarteko Amnistiak Okupatutako Lurralde Paslestinarretan giza eskubideen urraketei eta Gazako blokeoari buruzko argazki erakusketa bat ekoiztu du. Donostiako Okendo plazan egongo da ikusgai apirilaren 1tik 18a arte Giza Eskubideen IX. Zinemaldian.\nEkialde Hurbileko gatazka etengabeko giza eskubideen urraketa iturri bat da. Gazako zerrendako egoera bereziki larria da. Bertan, blokeoak aurrekaririk gabeko hondamendi humanitario bat eragin du eta han bizi diren milioi eta erdi lagunentzako zigor kolektibo bat da.\nBai Zisjordanian zein Ekialdeko Jerusalenen palestinarren etxeen eraispen eta behartutako lekualdatze politikak aplikatzen dira. Aldi berean, haien ereiteko zelaiak, ur instalazioak eta beste zenbait ondasun suntsitzen dira. Gainera, bi guneetan aurrera diraute israeldar kolonoen legez kanpoko finkatzeek, bai eta gehienik palestinar lurrak igarotzen dituen 700 kilometroko hesi-hormaren eraikuntzak ere.\nIsraelgo armadak zirkulazio-askatasunari ezarritako murrizketek efektu suntsitzaileak dituzte palestinar biztanlegoarengan. Pobrezia eta langabezia sortzen dute eta hezkuntza eta osasun zentroetan sarrera oztopatzen dute. Era berean dira kezkagarriak palestinar talde armatuek burutzen dituzten atentatuak.\nErakusketa hau Giza Eskubideen IX. Zinemaldiaren Beste Ekintzen programazioaren barruan dago, Donostiako Udalak, Bakearen eta Giza Eskubideen Etxearen bitartez, eta Donostia Kulturak antolatuta.\n“HERMANO” FILM VENEZUELARRAK EMANGO DIO HASIERA APIRILAREN 8AN GIZA ESKUBIDEEN IX. ZINEMALDIARI\nHermano (2010) film venezuelarrak, Marcel Rasquinek zuzenduak, emango dio hasiera apirilaren 8an Victoria Eugenia Antzokian Donostiako Giza Eskubideen IX. Zinemaldiari.\n8 egunez, Victoria Eugenia Antzokia izango da Zinemaldiaren eszenatoki nagusia. Bertan, berrogei bat film proiektatuko dira, film luze eta laburrak, eta lehian arituko dira ematen diren 3 sari hauek zeinek lortuko: Publikoaren Saria Film Luze Onenari, Gazte Epaimahaiaren Saria Film Labur Onenari eta Nazioarteko Amnistia Saria Film Luze Onenari.\nUrtero bezala, beste zenbait jarduerak osatuko dute Zinemaldiaren programazioa: bost erakusketa, dantza, antzerkia eta musika zine programazioaren osagarri eta hiriko eszenatoki desberdinetan.\nHermano filma, Huelvako Zinemaldi Iberoamerikarraren aurreko edizioan Film Luze Onenaren Urrezko Colon sariaren irabazle, izango da zinearen eta beste arte batzuen bitartez planeta osoan giza eskubideei egiten zaizkien urraketen inguruan ikusleak kontzientziatu eta sentsibilizatzea helburu duen Zinemaldi honi hasiera emango diona. (Jarraitu irakurtzen)\nGiza Eskubideen Zinemaldiaren eta FiSAHARAren arteko senidetza\nDonostiak eta Saharako Errepublika Arabiar Demokratikoak beste urrats bat egin dute adiskidetasunean eta giza eskubideen defentsaren aldeko konpromisoan oinarritutako elkarren arteko harremanetan; izan ere, berriz ere senidetu dira, oraingoan zinemaren bitartez.\nDonostiako Alkate Odón Elorzak, SEADn (Saharako Errepublika Arabiar Demokratikoa) Kultura ministro Jadiya Hamdi andreak eta CEAS erakundearen (Sahararen aldeko Elkarteen Estatuko Koordinakundea) kidea Josu Ozcozek, Donostiako Giza Eskubideen Zinemaldiaren eta FiSAHARAren arteko senidetze-akordioa sinatu dute.\nAkordio horren helburua bi zinemaldi horiek baterako ekimenak egitea da, beren arteko harremanak indartu, Mendebaldeko Saharako herriaren kausaren alde egin eta biztanleria giza eskubideen urraketei buruz kontzientziatzearren, batez ere erbestean dauden Mendebaldeko sahararrek jasaten dituzten urraketei dagokienez.\nHitzarmen horren bitartez, Donostiako Giza Eskubideen Zinemaldiak aholkuak eta laguntza emango dizkio FiSAHARARI, baita haren berri zabaldu ere, bai zinemaldi horren programazioari, bai komunikazio-plataformei dagokienez. Horrez gain, Mendebaldeko Sahararekin eta hango zinemaldiarekin lotura duten erakusketa, film eta berriak mundu osoan ezagutzea erraztuko du.\nHain zuzen ere, errefuxiatu-esparru batean –Tinduf-en (Aljeria) zehazki– egiten den munduko zinemaldi bakarraren berri zabaltzea sustatuko du, Human Rights Film Network (HRFN) sarearen bitartez. Donostiako Giza Eskubideen Zinemaldia, Donostiako Udalaren Giza Eskubideen Arloak eta Donostia Kulturak antolatzen dutena, nazioarteko sare horren –giza eskubideei buruzko zinemaldi nagusiak biltzen ditu– zati den estatuko giza eskubideei buruzko zinemaldi bakarra da.\n2011ko Giza Eskubideen Zinemaldiaren kartela\nDonostiako Giza Eskubideen IX. Zinemaldiaren kartela (2011ko apirilak 8-15), aurreko urteetan bezala, Ytantos diseinu-estudioak egin du. Argazkia, Zinemaldiaren azken edizioetan bezalaxe, Jotta (Sisustudio) etxeak egin du.\nKartelaren irudian, Lur planeta zukua aterata ageri da, batetik, gure planetan egunero milioika gizaki esplotatzen dituztela adierazteko eta, bestetik, bertako baliabide naturalak ere ustiatu egiten direla eta batzuk agortzen hasiak direla gogorarazteko. Lurra eta bertako biztanle nahiz mendi eta itsasoak odolustu egiten dira egunero, eta, bira bakoitzaren ondoren, haien gainazala pixka bat gehiago lehortzen da.\nHurrengo urtean, Donostiako Giza Eskubideen bederatzigarren Zinemaldiak ateak eta pantailak zabalduko ditu mundu osoan gertatzen diren giza baliabideen askotariko urraketen aurrean beste alde batera begiratzen dutenen kontzientziari eragiteari eustearren. Horren bidez, zinemaldiak bat egiten du Donostiak, giza eskubideei dagokienez, duen asmoarekin: gure hirian egiten diren proiektu eta jardun guzti-guztiek helburu berbera izatea, giza eskubideak eta bake-kultura balia daitezen erraztu eta sustatzea, hain zuzen ere.\n© 2011 Giza Eskubideen IX. Zinemaldia


Azpeitiko Udaleko eta bere erakunde Autonomiadunetako lanpostuen zerrenda aldatzearen onarpena - Azpeitiko Udala\nAzpeitiko Udaleko eta bere erakunde Autonomiadunetako lanpostuen zerrenda aldatzearen onarpena\nUdalbatzak 2018ko abenduaren 4an egindako bilkuran, Azpeitiko Udaleko eta bere Erakunde Autonomiadunetako lanpostuen Zerrenda onartu zuen. Akordio hori hartu ondoren, bere edukina Gipuzkoako Aldizkari Ofizialean eta Azpeitiko Udalaren web orrian argitaratu zen.\nGeroztik ere Udalak onartu dituen lanpostu aldaketa batzuk argitaratu dira, eta azkenik, edukinean zenbait akats-zuzenketa egin ondoren, 2019ko urriaren 25ean lanpostuen zerrenda argitaratu zen Gipuzkoako Aldizkari Ofizialean eta udalaren web orrian.\nLanpostu zerrenda toki-erakunde bateko lanpostu-multzoaren adierazpen antolatua da, eta etengabe eguneratu behar izaten da, berezkoa duen izaera dinamikoagatik, eta une oro Azpeitiko Udalarn eta bere erakundeen antolaketa-beharren benetako adierazpen izan dadin.\nAzpeitiko Udalbatzak 2020ko urtarrilaren 14an egindako bilkuran Udaleko eta bere erakunde Autonomiadunetako lanpostuen Zerrenda aldatzea onartu du:\nKarrerako funtzionarioentzako gordetako lanpostuak


Indarkeria jihadista - Berria.eus\n"Indarkeria jihadista" bezala etiketatutako albisteen zerrenda\nBatasun mezua bidali du Bidenek, I-11ko atentatuen urteurrenean\nAfganistandik atera izana defendatu du presidenteak. Al-Qaedak adierazi du AEBek «etsita eta hautsita» amaitu dutela gerra. Trumpek guda galdu izana leporatu dio Bideni\nGuantanamoko preso batek AEBak salatuko ditu NBEren aurrean\nAbu Zubaydahk hemeretzi urte daramatza preso, kargurik gabe. CIAk munduan dituen hainbat kartzela sekretutan torturatu zutela azaldu du. Egun, 40 lagun inguru daude han espetxeratuta\nKazetaritzan eredu diren bi ikur\nAstelehenean hil zituzten David Beriain eta Roberto Fraile euskal kazetariak, Burkina Fason. Kolpe latza izan dela aitortu dute Mikel Aiestaranek eta Mikel Reparazek, eta bi kazetariek egindako ibilbide oparoa oroitu dute. Haien irudiko, gatazka guneetako kazetaritza lana ez dago aski «baloratuta».\nKezka handituz doa eremuan\n2015eko estatu kolpetik, 5.000 lagun hil dituzte Burkina Fason. Baliteke herrialdea gosete baten atarian egotea, FAOren arabera. Sahel eskualdean %35 areagotu zen iaz indarkeria\nPolizia bat hil dute labankadaz Paristik gertu\nFrantziako Poliziako agente bat hil zuten atzo eguerdian, Rambouillet hiriko polizia etxearen sarreran, Paristik 45 kilometrora. 36 urteko...\nOtegik dio PPk oraindik ez duela baztertu ETA dagoenik M-11ren atzean\nAlemaniako EIren buruari, hamar urteko zigorra


Pirinioen bi aldeak dantzan - Diario de Noticias de Navarra\nPirinioen bi aldeak dantzan\natzo arizkunen, zirkuluan dantzatzea komunean duten bortz dantza talde bildu ziren, piriniotan dantzan-mutildantza egunean\nerreportajea fernando anbustegi argazkiak juan mari ondikol 09.02.2020 | 09:32\nLuzaideko Bolantek dantza ederrak erakutsi zituzten Arizkungo frontoian.\nM.A. Sagasetak (makiladuna) Euskal Dantzarien Biltzarraren aitortza jaso zuen.\nAtzo Arizkunen, Piriniotan Dantzan-Mutildantza Eguna 2019 ospatu zen, Jo ala Jo Kultur Taldeak, Nafarroako Dantzarien Biltzarra eta Euskal Dantzarien Biltzarraren laguntzaz antolatuta. Eguraldi kaxkarraren ondorioz, plazan egin beharreko dantza emanaldiak frontoian egin behar izan zituzten, baina bildutako jendetzak era berean disfrutatu zuen bertako ikuskizunarekin. Piriniotako bi aldeetako dantza talde desberdinak elkartu ziren atzokoan, Luzaideko Bolantak, Beskoitzeko Oinak Arin, Zalgizeko dantzariak, Sent Pèr de Lèrengo dantzariak eta Baztandarrak dantza eskolako kideak. Bakoitza bere berezitasunekin, baino denek zuten zerbait amankomunean: zirkulua.\nPirinio mendebaldeko bi isurialdeetan bizirik mantendu den dantza-sistemaren oinarri koreografikoa eta dantzaren egiturak eredu gisa zirkulua du. Sistema hau osatzen duten dantzak Dantza jauziak edo Jauziak izenarekin ezagutzen dira Euskal Herriko iparraldean eta Luzaiden, nahiz eta dantza hauetako baten izenak ere, Mutxikoak, balio generikoa hartu duen. Biarnon aldiz Saut izenez dira ezagunak, eta Baztanen Mutil Dantza izena hartzen dute.\nDantza hauek arras dantzatuak izan dira Zuberoan, Behe Nafarroan, Lapurdin, Luzaiden eta Baztanen, baita Biarnon ere. Gehienbat bi helbururekin: batetik, dibertitzeko, gizonezkoei bideratua, eta bertzetik, aginte lokalaren berrespen jarduera gisa.\nAtzo eguerdian, banan-banan, bortz dantza taldeen emanaldiekin gozatzeko aukera izan zen; ondotik, Migel Angel Sagasetari, dantzen ikerketan egindako lan eskergarengatik, aitortza bat egin zioten, Euskal Dantzarien Biltzarrak sustatuta; eta goizeko saioa bukatzeko, dantza talde guztiek batera, zirkulu kontzentrikoetan dantzatu zuten, bakoitzak bere pausu desberdinduak. Arratsaldean soka-dantza eta jauzi herrikoiak izan ziren.\nAITORTZA Euskal Dantzarien Biltzarrak Miguel Angel Sagasetari aitortza eskaini zion eguerdian, urte luzez, Euskal Herriko herri aunitzetan barrena ibiliz, dantzen inguruko ikerketa sakona egiteagatik. Iturenen 1941ean sortua, piano ikasketak bi urtez egin ondotik, bere gisa ikasi zuen txistua jotzen. Dantzan ere aritu zen, eta bere jarduna ez zuen eten apaiztegian. 1965ean apaiztu zen eta hainbat herritan jardun du lanean, Luzaide. Leitza, Etxarri eta Urdiainen (gaur egun). Atzo, euskal makila eta oroigarri bat jaso zituen opari, eta eskerrak eman ondotik, pozarren erran zuen, lehen aldia zela berak ikertutako dantza guztiak leku berean dantzatzen ikusten zuela.


Aguakatea labean arrautzarekin | Consumer\nAguakatea labean arrautzarekin\n2 ud de aguakateak\n4 ud de oilo-arrautza txikiak\n50 g de tipula gorri\n40 g de txanpiñoiak\nTipula gorria eta txanpinoiak karratutxo txikitan moztu eta zartagin bero batean salteatu zartaginean, olio koilarakada pare batekin gorritu arte. Gatz-puntuan jarri, iragazi eta gorde.\nAhuakateak erditik ireki, erdiko hezurra kendu eta erdialdea apur bat husten dugu, arrautza sar diezaguten. Labea 200ºCan berotu behar dugu, labean sartu behar ditugu aguakateak, arrautzaz beteta, eta tipula gorri konfitatuaren eta txanpiñoien zatiekin. Laberatu 5 minutuz.\nOso garrantzitsua: gorringoa likido eta argi argi gera dadin, aurretik bereizi behar ditugu begiak zuringoekin, labean sartu aguakeak 3 minutuz, labean ireki, aguakate bakoitzean 3 minutuz, labean sartu eta beste 2 minutuz egosi.\nLabetik gatzatutako arrautzarekin aguakateak egitean, piperbeltz pixka bat 5 baia eta ezkatatan gatz pixka bat bota. Berehala zerbitzatu arrautzak ez hozteko.\nKaloriak 228 11%\nAguakatea super-elikagaitzat har daiteke: bere osaketa nutrizionala ia perfektua da. Bihotzerako elikagai osasungarria da, omega 3 gantz azidoak ematen baititu. Zuntz iturri da, E, C eta A bitamina ugari, eta horrek ematen dio herdoilaren aurkako ahalmen handia. Zinka, burdina, selenioa, sodioa eta fosforoa ditu, eta muskulu-masa hazten eta konpontzen laguntzen du, dauzkan proteinen kantitatea eta kalitatea direla eta. Oligoelementu eta mineral ugari, burdina, zinka, iodoa, magnesioa, selenioa, sodioa eta kaltzioa. B, E eta C bitaminen iturri dira, gantz gutxi, karbohidrato gutxi eta kaloria gutxi. Arrautza, berriz, balio biologiko handiko proteinak, A, D, E eta B multzoko proteinak eta zinka, burdina, selenioa, sodioa eta fosforoa. Nutrizio-propietate handiak dituen errezeta, gantz samarra baina oso osasungarria.


naiz: cartas - Mutil dantzetan izaten den genero bazterketari begirada bat\nAurten, azken urteetan bezala, Baztango jauziak egiten diren plaza guziak dantzariz bete dira.\nElizondoko herriak bestetako programan argi utzi zuen: «Elizondoko elizaren inguruan edo bertze edozein lekutan gertatzen den emakumeekiko bazterketa salatu nahi dugu eta (…) egiteari uztea eskatzen diegu». Baztandarren Biltzarrak ere bai: «Baztandarren Biltzarra elkarteak ez du mutil dantza baztertzailerik babestuko». Hala ere, gizon talde batek bizkar eman nahi izan dio Baztanen gero eta zabalagoa den eskaerari eta berriz ere mutil dantza baztertzaileak antolatu zituzten Elizondoko bestetan.\nBazterketarekin tematuak zirela ikusirik, horrekin akitzeko modu bakarra ekintza zuzena zela erabaki genuen: 26an arratseko 20.00etan 30 bat feminista bazterketa gauzatzeko erabiltzen duten elizako eremuetara hurbildu ginen dantzatzeko prest. Baztertzaile batzuek aunitz urtez bakarrik dantzatu zuten; bertze batzuek billantziko bakarrik; eta bakar batzuk saio osoan zehar gurekin dantzatu ziren. Pauso hori eman dutenek erraz dute herrietako plazak aniztasunez betetzeko.\nElizako jardinetan emakumeekin dantzan ibili ziren batzuk biharamunean plazan mutil dantza parekideetan parte hartu ordez, ikastolako parkera joan ziren dantzatzera. Zergatik? Tarte batean baztertzeari uzteko gai direla erakusten badute ere, beren jarrera matxistarekin segitzea erabaki dutelakoz.\nAukera dute honekin akitzeko. Aukera dute oraingo eta etorkizuneko Baztanen lehenbailehen laketzeko. Aukera dute behingoz herritar guziendako bestetako partaide izateko. Horretarako botere guneak partekatzeko prest ere egon beharko lukete, baina horixe da patriarkatuarekin bat egitearen ondorio bat: boterea emakumerik gabe gizonen esku mantendu nahi izatea.\nHorregatik hamaikagarrenez gonbidatzen ditugu elizaren atean egin zutena herritarren babesarekin herrietako plazetan egiterat. Heldu den urtean nahi duten tokian elkartuko gara.


Fosil batek dio gure arbasoak duela sei milioi urte hasi zirela zutik ibiltzen, uste baino bi aldiz denbora gehiago. | Consumer\nFosil batek dio gure arbasoak duela sei milioi urte hasi zirela zutik ibiltzen, uste baino bi aldiz denbora gehiago.\nOrrorin tugenensis espezieko femurra bipedalismoaren ebidentziarik zaharrena da\narabera: Ostirala, 2004ko irailaren 03a\nBipedalismoa, jarrera tente bat hartzeko eta bi hanken gainean ibiltzeko gaitasuna, gertaera erabakigarria izan zen gizaki modernoen etorkizuneko agerpenerako. “Science” aldizkariak gaur argitaratu duen ikerketak erakutsi duenez, lokomozio-modu hori susmagarria baino askoz lehenago agertu zen, duela sei milioi urte Kenyan bizi izan zen hominido moduko batean baitzegoen.\nGarai hartan, klima-aldaketa bortitza gertatu zen Afrikan. Baso hezeen hedadura murriztu zen, eta primateetan habitat berrietara egokitu behar izan zen, ordura arte zuhaitzetatik jaitsi beharrik izan ez zutenak. Tente ibiltzeak abantaila asko zituen zuhaitzik gabeko agertoki batean. Bi gorputz-adarretan, sabanan barrena ibiltzea ez ezik, horizontea begiratzea ere errazagoa zen, espezie arriskutsurik ote zegoen begiratzeko. Hala ere, bipedalismoaren ebidentzia zaharrenak bi milioi urte berriagoak ziren. “Austrolopithecus anamensis”, Turkanako aintzira (Kenya) inguratzen zuen eremuan landarez elikatzen zen beste giza arbaso bat.\nBaina “Science”-en zehazten den ikerketak erakusten du askoz lehenago hominido-espezie bat egon zela Afrikan, tente zebilena. Probak femur ia ukitu baten azterketatik datoz. Beheko gorputz-adar bateko hezur hori “Orrorin tugenensis” espezieko indibiduo batena izan zen, eta Frantziako zientzialariek 2000. urtearen amaieran jakinarazi zuten Tugen de Kenya muinoetan aurkitu zutela.\nFrantziako College-ko Martin Pickford-ek eta Parisko Historia Naturaleko Museo Nazionaleko Brigitte Senut paleontologoak bost indibiduoko hamahiru fosil aurkitu zituzten (hiru fural, beheko baraila baten zatiak eta zenbait hortz). Femurraren eta haren molar txikien ezaugarrietan oinarrituta —gizakion antz handiagoa zuten txinpantzeena baino—, zuzeneko lotura justifikatu zuten gure espeziearekin, eta australopitekoak “Homo sapiens”-era eraman zuen adarra ez den beste adar batera eraman zituzten. Aukera horrek eragin zuen “Orrorin tugenensis”-aren garrantziari buruzko eztabaida zientifikoa oso eztabaidatua izatea. Lehen mailako ikertzaile batzuek uste dute txinpantzeekin ahaidetutako espezie bat izan daitekeela.\nPickfordek eta Senutek gaur argitaratzen duten azterketan, Pittsburgheko Ospitale Orokorreko eta Pennsylvaniako Unibertsitateko Morfologia Konparatiboko Laborategiko biomekanika ortopedikoko espezialistekin batera, gure espeziearekiko ahaidetasun zuzenaren ebidentziak ematen dira, “Orrorin tugenensis”-k zutik ibiltzeko duen gaitasunari buruzko proben bidez. Pickfordek eta Senutek uste dute espezie hori, txinpantze baten tamainakoa, igokari arina zela, baina bere atzeko hanken gainean mugitzen zela lurrean.\nTalde honek zehazten du nola “Orrorin tugenensis”-eko femur osoenaren tomografia konputarizatua erabiliz egindako analisiek erakusten duten haren egitura gizaki modernoen femmurioen oso antzekoa dela. Duela sei milioi urteko hominido horien alderdi berri asko azaldu zituen medikuek hezurretako hausturak edo bestelako anomaliak detektatzeko erabili ohi duten teknikak. Adibidez, irudiek karga handiagoak jasaten zituzten femurraren puntuak islatzen dituzte, eta hominido horren ohiko jarrerak erakusten dituzte.\nibili orrorin-eu tugenensis


Beharrezkoa da mobilizazioa lanetik etxera bizirik eta osasunez bueltatzeko eskubidearen alde | LAB SINDIKATUA\nLan Osasuna Idazkaritza Prekarietatea Hiltzailea Beharrezkoa da mobilizazioa lanetik etxera bizirik eta osasunez bueltatzeko eskubidearen alde\nLangile bat hil da Laudioko Tubacexen gaur, lanean ari zela, makina batek harrapatua.Prestakuntza dualeko ikasle izandakoa, denbora gutxi zeraman Tubacexen kontratupean, eta bakarrik ari zen lanean, bere esperientzia txikiarekin printzipioz bakarrik ezin egingo lituzkeen lanetan. LABek bere elkartasuna eta babesa erakutsi nahi dizkie lankide, senide eta ingurukoei, eta baita langile-klaseari ere, bere osotasunean.\nGaurkoarekin, gutxienez 26 dira urte hasieratik Euakal Herrian lanean hildako langileak.\nHonetaz aparte, istripu larria gertatu da Aernnovak Berantevillan duen lantegian. Langile bat altueratik erori da, honezkero aldatuta egon behar zuen grada batetik, hain zuzen ere. Langileen kexei esker lortu zen, hain zuzen ere, berau aldatzeko konpromisoa.\nTubacexeko lankideek Laudioko lantegiaren ekoizpena gelditu dute eta adierazi dute heriotza hau ezin zaiola doan atera enpresaren zuzendaritzari. Prebentzio neurri eraginkorrak eskatu dituzte.\nBihar, uztailaren 5ean, egun osoko greba egingo dute Laudion Tubacexek duen lantegian, eta 12:00etan, kontzentrazioa egingo dute enpresa atarian, ondoren, manifestazioan abiatuko dira Laudioko Herriko Plazaraino.\nLABek dei egiten die langileei heriotza honen aurrean antolatutako erantzun-deialdietan parte hartzera, mobilizazioaren beharra azpimarratuz, lanetik etxera bizirik eta osasunez bueltatzeko eskubidearen alde.